Kiroldegia – Beriaingo Udala\nUDAL KIROLDEGIA BERRIRO IREKITZEA\nBeriaingo Udalak aditzera eman du udal kiroldegia abenduaren 9an irekiko dela, pilotalekua, muskulazio gela eta jarduera gidatuen aretoa erabiltzeko.\nOraindik ere murrizketak daude sauna, aldagelak, dutxak, harmailak eta bestelakoak erabiltzeko. Baina dagoeneko egin daiteke kirola instalazioan.\nAldi baterako honako protokolo hau erabiliko da:\nBERIAINGO UDAL KIROLDEGIA ERABILTZEKO PROTOKOLO OROKORRA\nKlubek eta erabiltzaileek nahitaez bete beharreko arauak\n– INSTALAZIOAN SARTZEA. SARBIDE-PUNTU HAUEK EZARRI DIRA (ORAINGOZ):\nKirol ikastaroak (yoga, zumba, pilates): sarrera eta irteera atzeko atetik (jarduera gelatik hurbilen dagoena). Kontrola parte-hartzaileen eguneroko zerrendaren bidez eginen da.\nKirol klubak (areto futbola, saskibaloia eta patinajea): taldearen arduraduna sarrera nagusitik sartuko da eta pistara ematen duen kaleko atea irekiko du. Irteera ere ate horretatik eginen da. Taldeko arduradunak kontrolatuko ditu parte-hartzaileak.\nGimnasio edo frontoiaren erabiltzaileak: sarrera nagusia txartelarekin.\n– INSTALAZIOKO ZIRKULAZIOA.\nHorretarako ezarritako seinaletika jarraituz egin beharko da, uneoro pertsonen arteko distantzia gordez (2 metro barruan eta 1,5 metro pistan) eta taldekatzeak saihestuz.\n– ERABIL DAITEZKEEN ESPAZIOAK – ZERBITZUAK:\nPista – frontoia.\n– ESPAZIOAK ERRESERBATZEA – ZERBITZUAK:\nMuskulazio gela. 620 550 603 telefonora deituz (ordubete gehienez).\n– ESPAZIOAK – ERABILI EZIN DIREN ZERBITZUAK\n– ESPAZIO BAKOITZAREN GEHIENEKO EDUKIERA:\nPista – frontoia: 15 pertsona.\nMuskulazio gela: 9 pertsona.\nZuzendutako jardueren aretoa: 15 pertsona.\n– LEKU BAKOITZEAN EGOTEA KOMENI DEN DENBORA:\nPista – frontoia: 1,30 h.\nMuskulazio gela: 1 h.\nZuzendutako jardueren aretoa: 1 h.\n– MASKARA ERABILTZEA\nBeriaingo Udalak maskara erabiltzera behartzen du, erabiltzaileek osasun arazorik ez badute.\nEspazioak modu iraunkorrean aireztatu beharko dira.\n– MATERIALA GARBITZEA\nJarduera bakoitza amaitutakoan, erabiltzaileek erabilitako materiala garbitu beharko dute.\nGela hidroalkoholikoa duten hainbat puntu banatu dira instalazioan, eta horiek sarreran eta irteeran erabili beharko dira, baita materiala manipulatzen denean ere.\n– KLUBETAKO ARDURADUNAK\nEspazioa erabiltzeaz eta jarduera garatzeaz arduratuko den pertsona bat egonen da, eta bertaratzen diren pertsona guztiek segurtasun neurriak beteko dituzte. Taldeari jakinarazi eta parte-hartzaileen zerrenda egin beharko du. Baimendutako ordutegia beteko du eta utzitako ordena eta garbitasun baldintza beretan utziko du lekua. Jardueraren arduradunak parte-hartzaileei jakinarazi beharko die jarduera hasten denean,jarduera egitean koronabirusaren kutsadurari aurrea hartzeko hartu beharreko babes-neurrien dekalogoa:\nNahitaezkoa da norberaren maskara erabiltzea.\nErabili gel-banagailu higienizatzailea lokalean sartu eta irtetean.\nMantendu beste pertsona batzuekin gutxienez 1.5 metroko distantzia.\nEz ditu beste pertsona batzuekin partekatzen objektuak, boligrafoak, mugikorrak eta abar.\nEz ukitu begiak, sudurra eta ahoa, eskuek errazago transmititzen baitute.\nEztul edo doministiku egitean, ez kendu maskara, eta, une horretan maskara eramaten ez baduzu, estali ahoa besaurrearekin edo zapi batekin, eta ez ukitu aurpegia. Erabili behin erabiltzeko zapiak eta zakarrontzira bota. Erabili berriro gel hidroalkoholikoa edo garbitu eskuak.\nEzin da espazioan jan, edan edo erre.\nKirolarien laguntzaileek instalaziotik kanpo egon beharko dute.\n09:00etatik 14:00etara eta 15:00etatik 21:00etara.\nKIROL IKASTAROAK 2020 – BIGARREN EPEA\nIkastaroak eta izen-emateak 2020/2021 ikasturteko 2. eskaintza (127 Kb)\nBeriaingo Udalak herritarren osasuna eta segurtasuna zaintzen ditu, agintari eskudunek emandako arauak betez, batez ere Covid-19ren ondorioz bizi garen une zail hauetan.\nHori dela eta, Udal Kiroldegiaren berrikuntza aktibatu dugu, muskulazio gela handituz. Obra urriaren amaieran bukatuko da, eta horrela kiroldegiko eta gimnasioko jarduerak berriro hasiko dira, araudiak ezartzen dituen gutxieneko distantziak gordeko direla ziurtatuz.\nBeriaingo Udal Kiroldegian daude herriko kirol jarduera eta programa gehienak: jarduera gidatuak, pilotalekua, kluben jarduerak eta alokairu libreak.\nAstelehenetik ostiralera, 8:45etik 13:30era eta 15:00etatik 21:45era.\nLarunbatetan, 8:45etik 14:00etara.\nUZTAILA – ITXITA\nAstelehenetik ostiralera, 15:00etatik 21:30era.\n•Frontoia – kirol pista.\n•Erabilera anitzeko gela.\n•Kolektiboen lau aldagela.\n•Lau aldagela epaileentzat.\nHelbidea: San Frantzisko Xabierkoaren ingurabidea, 3, behea. 31191 Beriain (NAFARROA)\nTelefonoa: 948 36 84 08\n(2018ko abenduaren 10eko bilkuran onartuak)\nAlta eta bajak zerbitzua bidez egingo da 012 Infolocal (948012012)\nKuotak seihileko osoetan hainbanatuko dira, eta horiek ordainagiri bidez eskatuko dira, eta seihileko natural bakoitzaren lehen egunean erdibana sorraraziko dira, alta aitorpena egiten denean, jarduera hasten den eguna urte naturalarekin bat ez datorrenean izan ezik. Kasu horretan, urtea amaitzeko geratzen diren hiruhileko naturalen kopuruaren arabera kalkulatuko dira kuotak, instalazioan alta ematekoa barne.\nERROLDATUAK ERROLDATU GABEAK\nHELDUA (16-65 URTE) 75,00 € 100,00 €\nADINEKOAK (65 URTETIK GORAKOAK) 40,00 € 80,00 €\nHELDUA (16-65 URTE) 6,00 € 8,00 €\nADINEKOAK (65 URTETIK GORAKOAK) 3,00 € 8,00 €\nABONATUAK EZ ABONATUAK ABONATUAK EZ ABONATUAK\nPILOTA 2 3 € 6 € 6 € 24 €\nPILOTA 4 4,2 € 8,4 € 8,4 € 27 €\nEKIPOAK 6 € 12 € 12 € 48 €\nHELDUAK 3 € 12 € 12 € 36 €\nGAZTEAK 1,5 € 10,5 € 10,5 € 19,5 €\n2019-2020 eta 2020-2021 IKASTURTEETAKO KIROLDEGIKO JARDUEREN PREZIOAK\nKiroldegiko eta gizarte- eta kultura-jardueren prezioak, 2019 – 2020 ikasturtea\nKirol jarduerak 2020-2021(1,66 Mb)\nBAKE EPAILE ORDEZKOA, HUTSIK


Igandea, 2018ko abenduak 16 - 13:21\nKongresuaren babesaren bila\nHizkuntza Gutxituen Europako Ituna berresteko proiektua kongresutik pasatuko dela iragarri du Frantziako presidenteak. Justizia ministroari eskatu dio legea idazteko\nFrantziako presidente Hollande, artxiboko irudi batean. JULIEN WARNARD / EFE\n2015-06-05 / Nora Arbelbide Lete\nOraingoz, gutun bat da. Jean-Jacques Urvoas diputatu bretoiari, eta Frederique Espagnac senatari biarnesari François Hollande Frantziako Estatuko presidenteak bidali gutuna, ekainaren lehenean. Biak sozialistak dira, eta, biek diotenez, behin eta berriz Hizkuntza Gutxituen Europako Ituna berrestea eskatu diote, 2012an Frantziako presidente izateko hautagai zela Hollandek hartu engaiamendua gauza dezan. Eta gutunaren jatorria horri lotua litzateke. Hitzemana gauzatuko duela dio gutunean, hain zuzen ere. Gutunean bertan, haatik, ez da ez epe zehatzik, ez aurkeztuko duen legeaz eduki konkreturik.\nGertatzen dena da iragan 23 urte hauetan ituna ez duela berretsi Frantziako Estatuak; argumentu nagusia dute Frantziako Konstituzioarekin ez datorrela bat. Funtsean, hori nolabait azpimarratu du Hollandek gutun horretan berriz ere. Itunaren berresteko «konstituzioaren berrikusketa aitzinetikako baldintza» dela gogoratu du bertan, hain zuzen ere.\nHorrez gain, bi iragarpenekin dator gutuna. Batetik, konstituzioaren aldatu ahal izateko justuki, kongresuaren bidea hautatuko duela. Izan ere, Frantziako Konstituzioa aldatzeko bide nagusia erreferenduma da. Horrek erran nahi du Frantziako Estatuan bozkatzeko eskubidea dutenen gehiengoak behar duela ados izan aldaketarekin. Bada, hala ere, horren saihesteko posibilitate bat. Frantziako presidenteak aldaketa kongresutik pasatzea erabaki dezake. Eta aukera hori hobesten duela dio gutunean Hollandek, preseski: «Kongre- suaren bidea iruditzen zait egokiena». Hortaz, idatzi gabe, baina, berez, erreferendumaren bidea saihesten du. Kongresua legebiltzarreko eta senatuko hautetsiek dute osatzen. Eta onarpena lortzeko, bozkatu dutenen artean hiru bostenak dira lortu behar.\nGutunean aurki daitekeen bigarren iragarpena lege proiektuari lotua da. Hollandek dio lege konstituzional baten proiektua idaztea eskatu diola Christiane Taubira Justizia ministroari. Estatu Kontseiluaren esku ezarriko duena, «luze gabe». Lege horren «helburua» izanen da «parlamentuak euroitunaren berresteko baimena ematea». Adierazi duenez, parlamentuko aipagaietan izatea «nahi» dute, «lehenbailehen». Baina bestelako zehaztasunik eman gabe. Proiektu horren nondik norakoaren berri mementoko ez da zehazturik.\nKontua da aurrekariak badituela lege proiektu horrek. Hau da joan den urteko urtarrilean Frantziako Legebiltzarrak adostu legea. Urtarrilaren 28an lege konstituzional proposamen bat bozkatu zuen gehiengoak. 53-3 artikulu horrek, ituna berresteko aukerak irekitzen bazituen ere, ororen buru hizkuntza gutxituei eta horien hiztunei murrizketak ekarriko zizkiela kritikatu zuten azkarki zenbait elkartek, baita diputatu batzuek ere. Euroitunean aurkitzen den «talde» kontzeptua onartzen du, baina horrek ez dakar «hizkuntza gutxituak mintzo dituztenen eskubide kolektiborik», bozkatu zuten proposamen horrek zehazten duenez. Bestalde, artikulu horren bidez, itunari bigarren ideia nagusi bat da gehitzen dio, itunak ez dezan dudan jar Frantziako Konstituzioko bigarren artikulua, zeinek baitio frantsesa dela «errepublikako hizkuntza». Administrazio eta zerbitzu publikoarekiko harremanetan frantsesa erabiltzea «inposatzen» dela zehazten du.\nTaubirak landuko duen artikuluak hori aldatzeko asmoa duenez galdegitean, administrazioko hizkuntza ez dadin bakarrik frantsesa izan ahalbidetzeko aukerak emanen ote nahi dituenetz galdetzean, Frederique Espagnac senatariak doi bat ihes egin dio galderari. Baieztatu du «zenbait aldaketa» izanen direla. Baina azaldu du ez dela oraingo kontua aldaketa horiek zehazki jakitea. «Pentsatzen dut baietz», bota du, hala ere; sineste sendorik erakutsi gabe. Ez dela galderen garaia azaldu du: «Galderen garaia etorriko da, baina orain inportanteena da erabaki politiko bat hartua izan dela», eta hori dela garrantzitsua berretsi du senatariak. Esplikatu du lege konstituzionalaren proposamena senatuan pasatzea dela egutegi aldetik lehen urratsa.\nDena dela, behin ituna berretsita, Paul Bilbao Euskararen Gizarte Erakundeen Kontseiluko idazkari nagusiak gogora ekarri du errealitatean zailtasunak ez direla desagertzen. Hego Euskal Herriaren kasuan, esaterako, ituna berretsia duen estatu baten menpeko direla oroitarazi du.\nItuna «tresna interesgarria»\nItuna «menu» baten gisara irudikatzen du Bilbaok. Eta menu horretan estatuak hautuak egin ditzake aukeren artean. Behin berretsita, hortaz, aukerak lituzke Frantziako Estatuak gutxieneko engaiamenduen hautatzeko. Berez, ituna «tresna interesgarri » bat dela gogoratu du Bilbaok. «Denek zintzoki jokatzen badute euroitunarekin». Bereziki gizarte eragileei adi egoteko posibilitatea ematen diela gaineratu du: «Ahotsa ematen digu gizarte eragileoi. Hori da itunak dakarren aukerarik inportanteena». Gero, nabarmendu du gisa bereko nazioarteko itunei ezin zaiela «gehiegi» eskatu. Kasu honetan, haren iduriko, Frantziako Estatuaren azken 23 urteetako jarrera da adierazgarriena: «Frantzia ari da denbora guztian saihesten itunaren berrestea. Eta orain, berrestera doala, mesfidantza puntu batekin begiratzen ahal diogu kontu horri. Zenbateraino gure hizkuntzen berreskurapenerako beharko liratekeen engaiamenduak hartuko lituzkeen. Baina hori, azkenean, borondate politikoa da».\nEspainiako Estatuak, adibidez, 2001ean izenpetu zuen ituna. Geroztik zaintza lana egiteko posibilitatea daukate gizarte eragileek. Joan den irailean, esaterako, Europako adituekin bildu ahal izan ziren gizarte eragileak Bilbon, eta hutsuneak nabarmendu, eta behin eta berriz errepikatzen direla gaineratu. Europak ondotik Espainia Estatuari zenbait gomendio eman ahal dizkio. «Teorian bete behar dituenak», esan du Bilbaok. Baina nahiz eta ez bete, «ez da ezer gertatzen». Ez da, adibidez, isun baten arriskurik izaten.\nERRENTERIA Niessen aretoan (2018-12-16)\nHondarribiko Musika eta Dantza Eskolako ikasleen Eguberrietako kontzertuak, 11:00etan eta 12:15ean.\nHONDARRIBIA Kultur Etxeko areto nagusian (2018-12-16)\nXake mate pobreziari, helburu solidarioa duen xake lehiaketa. 70 jokalari inguruk hartuko dute parte eta izena emateko iraungitzen ez den janaria eraman behar dute (kilo 1). 09:30etik 14:00etara.\nERRENTERIA Merkatuzarren (2018-12-16)


«Beti Aintzina» etxaldea bere kriaxera ahateengatik arranguraturik | Economia | KAZETA\n19 ENE. 2021 - 07:00h\n«Beti Aintzina» etxaldea bere kriaxera ahateengatik arranguraturik\nHegazti gripea Ipar Euskal Herria mehatxatzen ari den honetan, Lohitzüne-Oihergin, Sabrina Larzabalek eta Julen Perezek haien 2000 kriaxera ahateak atxiki nahi dituzte. Bertako arraza 2017ko epizootia krisia gainditzeko gauza izan zen.\nHegazti gripearen karietara, Julen Perez eta Sabrina Larzabal hazleak kezkaturik dira. © Guillaume Fauveau\n«Beti Aintzina». Sabrina Larzabal y Julen Perezen etxaldearen izenak bi hazleen izpiritua agerian ematen du. 2019tik Lohitzüne-Oihergiko Xeminategia etxaldean kokaturiko Gaec (komunean baliatzeko laborantza taldea) bat dute. Handik ez urrun, Lixozen, urtarrilaren 8an hegazti gripea izanen ote zen susmoa sortu eta 48 orenetan bi mila ahate hil zituzten.\nAstebete berantago Julen Perezek hazkuntzaren ateak ideki dizkigu. Ostiral goiza da eta bere bazkidea ez da egun, Donapaleura joana baita merkatuan salmenta egitera. Etxaldeak «autarkian» funtzionatzen du, dio Perezek. «Egun bateko ahatekumeak hartu eta hamabost astez hazten ditugu. Etxaldean elikatzen ditugu, bertan hil eta transformatu, ondotik dena zuzenean saltzeko». Eredu hori sistema industrialaren kontrakoa da, kasu horretan prozesu osoa leku ezberdinetan eta jende ezberdinaren eskutik gauzatzen baita. Gainera, Lohitzüneko bi hazleek prestatzen dute ahateendako elikadura, bertan ereindako zerealak oinarri harturik.\n2017ko krisiaz geroztik, aire libreko hazleak biosegurtasunari loturiko neurriak hartzera behartu zituzten: ekoizpen unitate bakoitzeko sartzean gune bat instalatu, edateko lekuak estali ahateak ez dezaten edan, eta jateko lekuak hetsi, hegazti salbaiek ez dezaten hazkuntzako ahateen janaria hunkitu. «Jakina, neurri hauek ezarri ditugu, baina ez bortxaz industrialetik galdegiten duten mailan. Gure sistema autarkikoari esker, animalien fluxu guziak segurtatzen ditugu, arriskuak ttipituz», azpimarratu du Julen Perezek, oroitaraziz, garraioa dela kutsatzeko eragile nagusietarikoa.\nAgerian denez, azken lau urteetan plantan eman beharreko neurri higieniko guziak ez dira oztopo izan epizootia berri baten jitea saihesteko. Abendutik egunez egun bizi da hazlea. Bere telefono mugikorrari itsatsirik, sindikatuko kideekin mezuak partekatzen ditu, bereziki hegazti gripearen hedapenari loturiko albisteak jakiteko. «Beldur gara», onartu du hamabost hektareako etxaldea erakusten duen bitartean.\n«Animaliak sanoak baldin badira, hiltzea errefusatuko dugu», nabarmendu du Julen Perezek. «Seinale kliniko frogatuekin animaliak kutsatuak balira, noski gure ardurak gure eginen ditugu. Ez dugu epidemia hedatuko eta hiltzen utziko dugu. Baina gure ahateek erresistentzia handiagoa dute. 2017an eritasuna hartu zuten, borrokatu eta immunizatu ziren. Animaliak immunitatea garatzeko eta eritasuna gainditzeko gai baldin badira, zergatik hil?» galdegin du.\nELB sindikatuak afiliaturik, duela lau urte bezala Julen Perezek sindikatuaren eta «gizarte zibilaren» sustengua segurtatua du. «Memento hartan Domintxinen ari ginen lanean. Hegazti gripeak ainitz eragin zigun. Lehen aldia zen gisa horretako epidemiagatik hunkituak ginela eta administrazioak gu geunden etxaldeko hazkuntza hiltzea erabaki zuen. Animalia sanoak ziren. ELBrekin batera aurre egin genuen. Markatu gintuen. Ondorio psikologikoak gelditzen dira, ez dira memoriatik kentzen ahal...», oroitu du hazleak.\n«Beti Aintzina» etxaldeko bi hazleek 2000 ahate hazten dituzte. Julen Perezek nabarmendu kopuru aski apala dela industrialetakoekin konparaturik. «Noski, hegazti fauna da etxaldeko animaliak kutsatzen dituena. Hauen ibilbidea ikusten badugu, ohartzen gara herrialde eskandinaviarretatik heldu direla. Kazajistan eta Errusian XXL tamainako etxaldeak dira. Eraikin hetsietan 50.000, 100.000 edota 200.000 animalia izatea araua da han. 2017tik foie gras sektorea ekialdeko herrialdeetan arrunt egituratua da. Gisako hazkuntza dentsitatearekin, iazko udan birusa itzuli zen eta hegazti faunak hartu eta hedatu du», aztertu du.


Gerinda Bai bi: LEHEN ESTU, ORAIN ITOLARRIAN\nEsan Erran irratia mutu geratu da, langilea ordaintzeko dirurik ez dutelako. Nafarroako hedabideek urteak daramatzate alanbrean ekilibrioak egiten. 2012. urtea, hedabide batzuentzat behintzat, bereziki gogorra izango da. Nafarroako Gobernuaren eta Eusko Jaurlaritzaren diru-laguntzak ezinbestekoak dira hedabide txikienentzat eta ez dute albiste onik haiengandik. Nafarroakoak aurten ez ditu lagunduko euskarazko hedabideak eta Jaurlaritzak %11ko jaitsiera aurreikusi du.\nNahi baino gutxiago dira Nafarroan euskarazko hedabideak. Euskara Elkarteen Federazioan, Topagunean, biltzen dira komunikabide gehienak: sei aldizkari, sei irrati eta telebista bat. Aldizkariak denen artean ia 22.000 etxeetara iristen dira eta irratiek 125.000 entzule potentzial dituzte. Erakunde publikoen diru-laguntzak ezinbestekoak dira gehienentzat; Nafarroako Gobernuaren, Eusko Jaurlaritzaren eta udal eta mankomunitateko laguntzen zain izaten dira. Larri askotan ibili badira ere, aurtengoa itotzekoa izango da. Diru-laguntzak gehien mantendu dituztenak udalak eta mankomunitateak izan dira, beste kontu bat da zertan diren Jaurlaritza eta Nafarroako Gobernua. 2011n batzuk gustura geratu ziren Jaurlaritzaren laguntzekin eta beste batzuk aldiz ez. Bierrik Fundazioak adibidez, 15.000 euro gutxiago jasoko ditu 2011koari dagokionez. 2012rako %11ko murrizketa onartua dago euskarazko hedabideen zakuan. Hordagoa Nafarroako Gobernuak jo du, garai onenean 230.000 euro ematetik 2012an zero ematera igaro da. Dena dela, kontuan izan behar da, beharko lukeenaren kontra, hedabideek Jaurlaritzatik diru gehiago jasotzen dutela Nafarroako Gobernutik baino.\nIa hedabide guztiek erakunde publikoen laguntzez gain publizitatea eta bazkidetza dituzte diru iturri. Finantzabide propioak indartzeko ahaleginean ari dira zulo ekonomikoa dena baino handiagoa izan ez dadin.\nOskar Zapata Topaguneko Nafarroako arduradunak panorama zaila ikusten du 2012rako, eta baita hurrengo urteetarako ere. Egoerari eusteko estrategiak landu beharra azpimarratu du: jendearengana laguntza eske jotzea, erakunde publiko eta alderdi politikoekin hitz egiten segitzea eta diru iturriak lortzeko plangintzak egitea. PSNren jarrera nabarmendu du, “inoiz aldatu beharko du, oraingo jarrerak ez baitu inolako zentzurik”. Guztiaren gainetik ezinbestekotzat jo du garai batean Udalbiltza zenaren antzeko erakundea sortzea, eskualde ahulenak ekonomikoki eta politikoki babestu ahal izateko. “Hori gabe epe ertainera oso-oso panorama beltza ikusten dut Nafarroan, baldintza politikoak aldatzen ez badira”.\nArgiak hainbat protagonistari galdetu die ea 2012ak nolako itxura duen. Xorroxin irratian, Xaloa telebistan, Ttipi-ttapa aldizkarian, Guaixe aldizkarian eta Beleixe irratian, eta Pulunpe aldizkarian eta emititzeari utzi dion Esan Erran irratian izan gara.\nOnintza Irureta, ARGIAn


Jokin Totorika (Musikagune): "Musika-talde getxoztarrek erakusleiho bat behar dute" - Hiruka.eus\nKultura Getxo 2017-10-05 18:14\nJokin Totorika (Musikagune): "Musika-talde getxoztarrek erakusleiho bat behar dute"\nStereosonik kultur elkarteak Musikagune doako plataforman izena ematera dei egin die Getxo udalerriko musika-taldeei eta musikariei; "horien guztien lana zabaltzeko tresna erabilgarria delako", Jokin Totorika algortarrak azaldu duenez. Datu-base horretan, banden gaineko informazioa, bideoak, argazkiak eta harremanetan ipintzeko datuak ikus daitezke.\nJokin Totorika algortarra da Musikaguneren bultzatzaileetako bat; eskaintzen dituzten zerbitzuak guztiz doakoak direla nabarmendu du. HODEI TORRES | Ikusi handiago | Argazki originala\nZer da Musikagune?\nMusika-talde batean jotzen duzunean, galduta egongo bazina bezala egoten zara askotan; inork ez zaitu laguntzen. Hori dela eta, Stereosonik kultur elkartea sortzea erabaki genuen zenbait lagunek. Udalerriko taldeei eta musikariei aholkuak eta trebakuntza ematea da gure asmoa. Horregaz batera, banda getxoztarrak ezagutzera emateko erakusleiho bat ere beharrezkoa zela konturatu ginen: horrela sortu zen Musikagune. Estiloaren arabera sailkatuta agertzen dira musika-taldeak.\nZein da atari digital horren helburua?\nGetxo udalerriko musika-taldeei bultzada eman gura diegu. Berbarako Facebook sare sozialean oso garrantzitsua da argazki ona eta bideoren bat izatea, azken hori «etxean egindakoa» baldin bada ere. Informazioa eguneratuta egotea ere beharrezkoa da; izan ere, behin baino gehiagotan esan didate: «ez dakit nora deitu behar dudan musika-talde horrekin kontaktatu ahal izateko». Hala, datu-base erabilgarria eskaintzen du Musikagunek.\nMusika-talde ezagunak sortu dira Getxo udalerrian...\nBai. 90eko hamarkadan oihartzun handia izan zuen Getxosound mugimenduak. Gaur egun, Udalak 60 banda dauzka zerrendan; gu, ostera, 140 talderekin harremanetan ipini gara. Lagunen bitartez ezagutzen genituen taldeak baino ez dira horiek; eta askoz gehiago daude. Gainera, hainbat estilotako bandak ez ditugu ezagutzen. Folk euskalduna jotzen duten talde asko ei dago... Gure zerrendan daudenak baino askoz gehiago daude.\nGetxok egundoko garaia bizi duela esan duzue. Zertan nabaritu duzue?\nGero eta musika-talde berri gehiago dago udalerrian. Bestalde, tabernetan jotzea errazteko lege-proiektu berri bat lantzen dabiltza Eusko Jaurlaritzan; horrek asko lagunduko luke. Hala ere, nabarmendu beharra dago orain arte tabernek ez dutela ezelako trabarik ipini bandek bertan jo dezaten; kontua da leku horietan kontzertua ematea legezkoa den ala ez. Ildo horretan, buruan daukagu gorago jotzea: Espainiako Kultura Ministerioari eskatu nahi diogu hori guztia errazteko neurriak hartzea.\nBanda batek dirutza galduko luke bost musikarik Gizarte Segurantzan izena eman beharko balute. Zerbitzuen elkartrukea proposatzen dugu: adibidez, ostalariak afaltzekoa ematen die musikariei; eta, horren ordez, eurek tabernan jotzen dute.\nZelan lor daiteke kontzertua antolatu gura dutenek Musikaguneren datu-basera sar daitezen?\nRustic Music Fest eta Getxoko Banden Jaialdia ere antolatzen ditugu. Bertan, betiere esaten diegu entzuleei jotzen dabiltzan bandak kontratatzea aukeran daukatela, berbarako ezkontza, urtebetetze edo jai batean jotzeko.\nBertoko eta hango dantzez gozatzeko aukera egongo da Algortan eta Astrabuduan\nBegoña jauregiko galeriak, BEAU arkitektura-bienaleko finalistak\nNaturaren makro-argazkigintzaren gaineko tailerra egingo dute Algortan\nBlues-doinuak Getxora datoz datorren astean\nEuskal dantzak ikasteko aukera emango du berriro ere Agurrak\nGetxomagik jaialdia abiatuko dute eguenean\nFilm laburren emanaldiak gaur eta bihar, Algortan\nAnders Fjeldsted Sextetek irabazi du Jazzaldiaren Talde Lehiaketa


Berriro ere punteria falta - Irurtzun - Guaixe.eus\nBerriro ere punteria falta\nGuaixe 2016-03-07 12:47\nMagna Gurpea Xotari 0 eta 3 irabazi zion El Pozo Murciak\nOstiralean partida garrantzitsua jokatu zuten, goitik behera beteta zegoen Anaitasuna pabilioian Magna Gurpea Xotak eta El Pozo Murciak. Puntutara berdinduta zeuden bi taldeak eta sailkapeneko laugarren postua zegoen jokoan. Zoritxarrez, Murtziakoek eskuratu zituzten jokoan zeuden hiru puntuak 0 eta 3 irabazi ondoren eta beraiek dira orain laugarrenak. Emaitza zigor gehiegi izan zen ongi jokatu zuen baina punteria falta izan zuen talde berdearendako.\nPunteria faltak kondenatu zuen Magna Gurpea Xota. Bi taldeak bikain hasi ziren, arerioa gogor presionatuz. Gutxinaka El Pozok hartu zuen baloiaren jabetza, baina baloia hartu bezain pronto gogor erasotzen zuen Imanol Arregiren taldeak. Horrela, makina bat aukera izan zituen talde berdeak. Punteria faltagatik eta El Pozoko Fabio atezain bikainaren geldialdiagatik, ez zen baloia sartzen.\nLimak aurreratu zuen El Pozo, jaurtiketa bikain bati esker. Magna Gurpeak presionatzen jarraitu zuen, baina Fabiok guztia gelditzen zuen. Bigarren zatia hasi eta berehala El Pozok bigarren gola sartu zuen. Magnak ez zuen etsi eta urrutiko jaurtiketekin saiatu zen behin eta berriz. Baina punteria faltagatik eta Fabio atezainarengatik ez zen abaloia sartzen. Bi taldeek gogor presionatzen jarraitzen zuten eta Magna Gurpeako Raulek ere geldialdi bikainak egin zituen. Zoritxarrez, ate propioan sartu zuten gola Magna Gurpeakoek eta nahiz eta modu guztietan saiatuz, Araça atezain-jokalari postuan jarriz, baloiak ez zuen sartu nahi izan eta 0 eta 3 galdu zuen talde berdeak.\n“Ez dugu partida ona jokatu. Bi akatsengatik bi gol sartu dizkigute eta eurek ere akatsak egin dituzte. Uste dut ez dugula galtzea merezi izan, baina gaur baloiak ez zuen sartu nahi eta ez zaio buelta gehiago eman behar” adierazi zuen Imanol Arregi zuzendariak partida bukaeran.\nSailkapen orokorrean Inter Movistar da liderra (64 puntu). Galdu eta gero, Magna Gurpea 5. postura jaitsi da (43 puntu). Asteburu honetan ez da ligako partida jokatuko, Errege Kopa baitago jokoan. Ligako hurrengo jardunaldian, jaitsiera postutan dagoen Jumilla B. Carchelo taldea izango du aurkari Magna Gurpeak, martxoaren 19an.


Zabaldu, saldu eta komunikatu Formstack Launch Pad | Martech Zone\nInplementatu, saldu eta komunikatu Formstack Launch Pad-ekin\nAzaroak, azaroak 23, 2012 Astelehena, urtarrilaren 1, 2018 Douglas Karr\nMarketin agentzia izateak eta korrika egiteak dakarren gauza txarretako bat Martech Zone da gure bezeroen tresnak gure guneekin eta gure bezeroen guneekin erabiltzea lortzen dugula. Formstack lagunak izan dira hasieratik ... benetan hasi baino lehen. Duela hamarkada bat sortzaileetako batekin lan egitearen atsegina izan nuen eta ohiko komunikabideetatik eta abiatzetik itsasontzia saltatzen ikustea gustatu zitzaidan Formstack.\nFormstack orain hazi da 100,000 erabiltzaile baino gehiago! Eta oso harro gaude Martechen babesle izateagatik.\nBadira beste inprimaki eraikitzaile batzuk eta plataforma zehatzen jabetzako inprimaki eraikitzaileak daude. Formstack merkatuaren segmentu handi bat landu du benetan saltzaile eta plataforma agnostikoak direlako. Ezagutzen ez diren gakoetako bat Formstack Hala ere, arrakasta izan du beste plataforma batzuekin integrazio produktiboak eraikitzen lan ikaragarria egin dutela. Zerrenda izugarria da ... eta orain Formstack beta izeneko plataforma gehigarria kaleratu du beta-k Abiarazi Pad.\nFormstack-en Launch Pad lineako inprimakien, web orrien, merkataritza elektronikoko denden eta posta elektroniko bidezko marketineko tresnen plataforma integratua da, zure negozio txikia hurrengo mailara eramateko bideratuta dagoena. Web aplikazio sinplifikatuen gunea da, zure negozioa asko erraztuko duena. Hona hemen erabiltzailearen istorio bikaina Formstack garatu du Launch Pad azaltzeko:\nOliverrek bertako aurrezki denda bat du eta amorratua da Formstack erabiltzailea bere negozio txikiaren online presentzia zabaldu nahian. Jarraitu nola erabili zuen istorioa Formstack Launch Pad-ek bere negozioa hurrengo mailara eramateko.\nZabaldu - Oliver-ek Orrialde tresna erabili zuen webgunearen presentzia zentralizatua bizkor sortzeko, bisitariek bere negozioari buruzko informazioa eta bere erakusleiho birtualerako esteka eskuratu ahal izateko. Oliverrek bere orria pertsonalizatzeko gai izan zen bere markaren koloreekin eta sentimenduekin bat etor zedin.\nSaldu - Oliver-en orrialdetik, erosleek bere produktuen eskaintza osoa sar dezakete Dendak tresnaren bidez. Tresna hau erabiliz, Oliverrek bere produktu bakoitzerako orrialde indibidualak konfiguratu zituen, erabiltzaileek eskaerak arakatzeko eta aginduak azkar egiteko aukera emanez.\nJakinaraz - Bezeroen helbide elektronikoak bildu ondoren, Oliverrek etorkizuneko salmenten eta gertaeren berri eman nahi zien. Launch Pad-a erabili zuen elementu horiek nabarmentzen zituzten posta elektronikoko kanpaina pertsonalizatuak azkar sortzeko, bere zale berriak dendara, dendara edo linean itzultzera bultzatuz.\nWith Formstack Launch Pad-a, zure marketin-ahaleginak plataforma zentralizatu batean abiarazteko (edo hobetzeko) gai zara. Kudeatzeko erraza da, hasteko denbora gutxi behar da eta, batez ere, egiten ari zaren horretara itzultzeko aukera ematen du. Hasi Launch Pad-en doako proba gaur ... harpidetza profesionala hilean $ 29 da soilik!\nTags: harrapatzeko datuakdatuak bildudatuak harrapatzeainprimakiaecommerce integratulaunch pad\nActionly Social Media Jarraipena eta Argitalpena\nLineako marketinaren arrakastarako bidea


Janville-sur-Juine - Wikipedia, entziklopedia askea.\nEvelyne Chardenoux (en)\n48° 30′ 59″ N, 2° 16′ 10″ E / 48.5164°N,2.2694°E / 48.5164; 2.2694Koordenatuak: 48° 30′ 59″ N, 2° 16′ 10″ E / 48.5164°N,2.2694°E / 48.5164; 2.2694\nLardy, Auvers-Saint-Georges, Bouray-sur-Juine, Cerny, Chamarande eta Villeneuve-sur-Auvers\n1.962 (2017ko urtarrilaren 1a)\n968 (%49.3) 994 (%50.7)\nJanville-sur-Juine Frantziako udalerria da, Essonne departamenduan dagoena, Île-de-France eskualdean. 2013an biztanle zituen.\n2007an Janville-sur-Juine udalerrian erroldatutako biztanleak 1.855 ziren. Familiak 734 ziren, horien artean 184 pertsona bakarrekoak ziren (104 bakarrik bizi ziren gizonak eta 80 bakarrik bizi ziren emakumeak), 239 seme-alabarik gabeko familiak ziren, 267 seme-alabak dituzten bikoteak ziren eta 44 seme-alabak dituzten guraso-bakarreko familiak ziren.\n2007an 801 etxebizitza zeuden, 745 familiaren etxebizitza nagusia ziren, 32 bigarren erresidentzia ziren eta 24 hutsik zeuden. 690 etxeak ziren eta 109 apartamentuak ziren. 745 etxebizitza nagusietatik 616 bere jabearen bizilekua ziren, 117 alokairuan okupaturik zeuden eta 12 doan lagata zeuden; 30 etxek gela bat zuten, 59 etxek bi zituzten, 96 etxek hiru zituzten, 181 etxek lau zituzten eta 379 etxek bost zituzten. 587 etxek euren parking plaza propioa zuten azpian. 288 etxetan ibilgailu bat zegoen eta 380 etxetan bat baino gehiago zituzten.\nJanville-sur-Juine udalerriko biztanleria-piramidea 2009an .\n2007an lan egiteko adina zuten pertsonak 1.222 ziren, horien artean 898 aktiboak ziren eta 324 inaktiboak ziren. 898 pertsona aktiboetatik 849 lanean zeuden (450 gizon eta 399 emakume) eta 49 langabezian zeuden (29 gizon eta 20 emakume). 324 pertsona inaktiboetatik 142 erretiraturik zeuden, 133 ikasten zeuden eta 49 "bestelako inaktibo" gisa sailkaturik zeuden.\n2009an Janville-sur-Juine udalerrian 735 unitate fiskal zeuden, 1.878 pertsonek osaturik. Pertsona bakoitzeko diru-sarrera fiskalaren mediana urteko 26.265 euro zen. \n2007an zeuden 60 komertzioetatik, 1 erauzte enpresa zen, 1 material elektrikoaren fabrikazioko enpresa zen, 2 bestelako produktu industrialen fabrikazioko enpresak ziren, 9 eraikuntza enpresak ziren, 15 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 4 informazio eta komunikazio enpresak ziren, 1 finantziazio enpresa zen, 3 higiezinen enpresak ziren, 10 zerbitzu enpresak ziren, 7 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 16 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 4 margolariak, 2 zurginak, 2 eraikuntza enpresak, 2 ile apaindegiak, 1 jatetxe, 1 higiezinen agentzia, 1 tintoreria eta 1 apaindegia.\n2009an zeuden 4 establezimendu komertzialetatik, 1 arropa denda zen, 1 etxerako tresna denda zen, 1 bitxi-denda zen eta 1 lore-denda zen.\n2000. urtean Janville-sur-Juine udalerrian 4 nekazaritza-ustiategi zeuden.\nLardy (1,0 km)\nBouray-sur-Juine (2,9 km)\nChamarande (3,2 km)\nAuvers-Saint-Georges (4,0 km)\nMauchamps (5,2 km)\nBNF: 152801395 (data)


Gaur gauean 77.35€\nGaur gauean 78.64€\nGaur gauean 84.15€\nGaur gauean 122.25€\nGaur gauean 105.40€\nAukeratu MedPlaya Roulette Salou eta utzi gure esku hotelaren azken hautaketa.\nMedPlaya Hotelek zerbitzu bikaina eta logela erosoak eskaintzen dizkizu Salou - MedPlaya Hotel Calypso eta MedPlaya Hotel Piramide.\nMedPlaya Roulette Salouen erreserba egiten duzunean, zuregatik aukeratzen dugu hotela eta iristeko data baino 7 egun lehenago jarriko gara zurekin harremanetan zein hoteletan egongo zaren esateko.\nHemen aurkituko duzu hotel bakoitzaren deskribapena\nGaur gauean 109.58€\nGaur gauean 122.09€\nGaur gauean 68.00€\nGaur gauean 134.80€\nAukeratu MedPlaya Roulette Benidorm eta utzi gure esku hotelaren azken hautaketa.\nMedPlaya Hotelek zerbitzu bikaina eta logela erosoak eskaintzen dizkizu Benidorm - MedPlaya Hotels Regente, Riudor, Rio Park eta Agir.\nMedPlaya Roulette Benidorm erreserba egiten duzunean, zuregatik aukeratzen dugu hotela eta iristeko data baino 7 egun lehenago jarriko gara zurekin harremanetan zein hoteletan egongo zaren esateko.\nGaur gauean 93.33€\nGaur gauean 79.20€\nGaur gauean 159.44€\nGaur gauean 80.75€\nGaur gauean 112.80€\nAukeratu MedPlaya Roulette Costa del Sol eta utzi gure esku hotelaren azken hautaketa.\nMedPlaya Hotelek zerbitzu bikaina eta logela erosoak eskaintzen dizkizu Costa del Sol - MedPlaya Hotels Pez Espada, Riviera, Bali eta Balmoral.\nMedPlaya Roulette Costa del Sol erreserba egiten duzunean, zuregatik aukeratzen dugu hotela eta iristeko data baino 7 egun lehenago jarriko gara zurekin harremanetan zein hoteletan egongo zaren esateko.\nGaur gauean 108.00€\nGaur gauean 70.98€


Euskal Autonomia Erkidegoko esportazioek % 2,1eko beherakada izan zuten 2018ko azaroan, “garraio-materialaren” % 17,6ko jaitsieraren ondorioz\nHomeGaiakKanpo merkataritzaPrentsa Oharrak Euskal Autonomia Erkidegoko...\nKANPO MERKATARITZAREN ESTATISTIKA (KAMEE) 2018ko azaroa\n2018ko lehen hamaika hilabeteetako balantzea esportazioen % 7,9ko igoerarekin eta inportazioen % 9,5eko igoerarekin itxi da.\nEuskal Autonomia Erkidegoko ondasunen esportazioek % 2,1eko urteko aldakuntza negatiboa izan zuten 2018ko azaroan, Eustatek landutako datuen arabera. Atzerakada hori Garraio-materialaren ataleko esportazioek eragin zuten, % 17,6ko jaitsiera izan baitzuten (2017ko azaroan baino 112 milioi euro gutxiago). Guztira, 2.078,4 milioi euroko balioko esportazioak egin ziren (2.123,2 milioi euroko baliokoak aurreko urteko hilabete berean).\nBeherakada Arabako lurralde historikoan gertatu da (-% 13,1), adierazitako hilabetean lurralde horrek esportatutako guztiaren % 54ra iritsi diren Garraio-materiala ataleko esportazioetan izandako jaitsieraren (-% 24,0) eta Zementuak eta beira atalean izandakoaren (-% 20,9) ondorioz. Gainerako bi lurraldeek konpentsatu egin dute, neurri batean, beherakada hori. Izan ere, Bizkaian esportazioek % 4,0ko igoera izan dute, eta Gipuzkoan, berriz, % 1,1ekoa.\nEuskal Autonomia Erkidegoko ondasunen inportazioek % 11,6ko igoera izan dute, eta 1.810,9 milioi euroko zenbatekora iritsi dira. Inportazio energetikoek % 10,2ko igoera izan dute, eta ez-energetikoek, berriz, % 12,0koa.\nGipuzkoako inportazioek % 17,6ko igoera izan dute, eta Bizkaikoek % 16,3koa. Araban, berriz, % 4,2ko jaitsiera izan dute.\n48 jarduera-adarrik (A86) garrantzitsuenak kontuan hartuta, eta esportazioei dagokienez, azpimarratu beharra dago Kautxuzko produktuen, Material eta ekipamendu elektrikoaren eta Produktu siderurgikoen esportazioek izan duten igoera (% 89,6koa, % 23,7koa eta % 6,9koa, hurrenez hurren), baita honako hauei lotutako produktuen esportazioek izan duten beherakada ere: Ibilgailu motordunen fabrikazioa (-% 21,0), Makina-erreminta (-% 25,8), Gai metalikoak (-% 13,5) eta Erabilera orokorreko makineria (-% 9,2). Kautxuzko produktuen atala seigarren garrantzitsuena izan da adierazitako hilabetean, eta esportazioek igoera handia izan dute Bizkaian (bikoiztu baino gehiago egin dira). Ibilgailu motordunen fabrikazioak –sailkapeneko lehenengoak– beherakada handia izan du Bizkaian (-% 23,6), eta are handiagoa Araban (-% 25,0).\nZehazkiago, urtetik urterako beherakadak gertatu dira garrantzitsuenak izan ohi diren muga-zergen bost partidarik garrantzitsuenen esportazioetan: 5-10 pertsonentzako autoak (-% 31,2), Ibilgailu automobilen zatiak eta osagarriak (-% 10,8), Salgaiak garraiatzeko ibilgailu automobilak (-% 22,2) eta Petrolio-olioak (-% 8,1). Hala ere, partida horiek guztizkoaren % 25,7ra iritsi dira adierazitako hilabetean, eta haien guztizko balioa 533,9 milioi eurora iritsi da.\nAzaroan, bost herrialde izan dira bezero nagusiak (Frantzia, Alemania, Ameriketako Estatu Batuak, Erresuma Batua eta Italia). Guztien artean, Euskal Autonomia Erkidegoko esportazio guztien % 52,5 hartu dituzte. Herrialde horietako lau EB28koak dira (entitate horrek esportazioen % 68,3 hartu ditu).\nInportazioak jarduera-adarren arabera aztertuz gero ikus daitekeenez, adarrik garrantzitsuenak, hots, guztizkoaren % 22,6 biltzen duenak (Erauzpen- eta petrolio-industriak) % 15,7ko igoera izan du. Beste adar garrantzitsu batzuetan ere izan dira gorakadak, hala nola honako hauetan: Siderurgia (% 20,2), Erabilera orokorreko makineria (% 11,7) eta Pinturak eta amaierako beste kimika bat (% 30,7).\n2018. URTEKO LEHEN HAMAIKA HILABETEETAKO METATUA\n2018ko azarora arte, esportazioek %7,9ko igoera izan dute, eta inportazioek, berriz, % 9,5ekoa.\nEuskal Autonomia Erkidegoko ondasunen kanpo-merkataritzak 4.970,7 milioi euroko saldo positiboa izan du 2018ko lehen hamaika hilabeteetan, hau da, aurreko urteko aldi berean izan zuena baino 117,3 milioi euro gehiagokoa. Beraz, estaldura-tasa % 126,5era iritsi da. Tasa hori 100etik gorakoa da (hau da, esportazioak inportazioak baino handiagoak dira) EB28ko ia herrialde guztiekin alderatuta. Alemaniarekin alderatuta, % 133,3 da, eta Frantziarekin eta Erresuma Batuarekin alderatuta, berriz, % 204,0 eta % 226,9, hurrenez hurren.\nUrteko lehen hamaika hilabeteetan, Euskal Autonomia Erkidegoko esportazioek % 7,9ko igoera izan dute aurreko urteko aldi berarekin alderatuta (1.743,8 milioi euro gehiago). Horren ondorioz, merkataritza-saldoa aurreko urteko aldi berean lortutakoa baino 117,3 milioi euro handiagoa izan da.\nKontuan hartutako aldian, Euskal Autonomia Erkidegoko esportaziorik handienak Bizkaikoak izan dira (9.751,6 milioi euroko guztizko metatua eta % 11,4ko igoera). Araban eta Gipuzkoan, igoera % 5,6ra iritsi da (7.030,6 milioi euro eta 6.955,1 milioi euro, hurrenez hurren). Produktu mota kontuan hartuta, “Produktu ez-energetikoen” esportazioek egin diote ekarpenik handiena arestian adierazitako gorakadari (1.383,7 milioi euro gehiago), eta produktu energetikoen esportazioek, berriz, 360,1 milioi euroko ekarpena egin diote gorakadari (guztia termino nominaletan).\nEsportazioen bolumena kontuan hartuta garrantzitsuenak diren 25 jarduera-adarretatik (A86), hemeretzitan salmentek gora egin dute, eta sei adarrek baino ez dute behera egin urteko lehen hamaika hilabeteetako metatuan. Garrantzitsuenen artean, azpimarratu beharra dago Siderurgiari lotutako produktuen esportazioek izan duten % 21,2ko gorakada. Izan ere, 448,6 milioi eurotan gainditu dute aurreko urteko aldi berean esportatutakoaren zenbatekoa, eta 2.562,3 milioi eurora iritsi dira. Halaber, gorakada handi samarra izan dute Kokeriei eta petrolioa fintzeari lotutako produktuek eta Kautxuzko produktuek (% 21,7 eta % 22,3, hurrenez hurren). Bestalde, esportazio-bolumenik handieneko adarrak, hots, Ibilgailu motordunen fabrikazioari lotutako produktuenak (5.867,5 milioi euro, guztizkoaren % 24,7) % 4,7ko igoera izan du.\n2018ko lehen hamaika hilabeteetako esportazioen sailkapenaren arabera, Alemania da herrialde hartzaile nagusia (esportatutako guztiaren % 15,3 hartu du). Alemaniaren atzetik, Frantzia (% 15,2) eta Ameriketako Estatu Batuak (% 8,2) datoz. Hortaz, adierazitako hiru herrialdeek euskal esportazioen % 38,8 jasotzen dituzte.\nInportazioei dagokienez, Euskal Autonomia Erkidegoan 2018ko azarora arte metatutakoa 18.766,6 milioi eurora iritsi da. Zifra hori urtetik urtera alderatuta, 2017ko aldi berean lortutakoa baino 1.626,5 milioi euro handiagoa izan da. Inportazioen igoera horri ekarpenik handiena egin dion lurraldea Bizkaia izan da, 1.043,1 milioi euro (% 64,1), hain zuzen ere. Arabak, berriz, 246,5 milioi euroko ekarpena egin du, eta Gipuzkoak 336,9 milioikoa. “Produktu energetikoen” inportazioak % 14,9ko igoera izan du, eta “Produktu ez-energetikoenak”, berriz, % 7,5ekoa.\nEUSKAL AUTONOMIA ERKIDEGOAREN ETA ERRESUMA BATUAREN ARTEKO KANPO-MERKATARITZA\n2018ko lehen hamaika hilabeteetan, Euskal Autonomia Erkidegoaren eta Erresuma Batuaren arteko kanpo-merkataritzak 913,7 milioi euroko saldo positiboa izan du, eta Erresuma Batua laugarrena da esportazioen sailkapenean\n2018ko lehen hamaika hilabeteetan, Erresuma Batura egindako esportazioak garrantzitsuak izan dira (1.633,5 milioi eurokoak), esportazio guztien % 6,9 izan baitira. Zifra hori, nolanahi ere, azken 28 urteetako batezbestekoaren oso antzekoa izan da (% 7,0 aldi horretan). Hortaz, Erresuma Batua laugarrena da herrialdeen sailkapenean. Aurretik, Alemania (% 15,3), Frantzia (% 15,2) eta Ameriketako Estatu Batuak (% 8,2) daude. Esportazioen sailkapen horretan, Erresuma Batua beti egon da goian (hirugarrena, laugarrena edo bosgarrena).\nAldi horretan bertan, Erresuma Batuko inportazioak (719,8 milioi eurora iritsi direnak) inportazio guztien % 3,8 izan dira. Ehuneko hori serie historikoko batezbestekoa baino nabarmen txikiagoa da. Serie hori 1990ean hasi zen, eta batezbestekoa % 8,5 da. Nolanahi ere, aldi batzuetan (1994tik 2003ra bitarte) %10,6-12,2 izan da. Erresuma Batuko inportazioen ehuneko horrekin, kontuan hartutako aldian herrialde hori zazpigarrena izan da inportazioen sailkapenean, honako herrialde hauen atzetik: Alemania (% 14,6), Frantzia (% 9,4), Txina (% 5,7), Italia (% 5,0), Mexiko (% 4,4) eta Libia (% 4,0). 1994an eta 1995ean, bigarren postura iritsi zen.\nEsportazioen eta inportazioen fluxu bikoitz horren ondorioz lortutako merkataritza-saldoak negatiboak izan ziren 1990etik 2004ra bitarte, eta, urte horretatik aurrera, berriz, positiboak, 2014. eta 2015. urteen salbuespenarekin. 2018an, orain arte, saldoak 913,7 milioi euroko superabita eman du, eta estaldura-tasa % 226,9 izan da, hau da, Alemaniakoa (% 133,3) eta Frantziakoa (% 204,0) baino handiagoa.\nErresuma Batuarekin merkaturatzen diren produktuak aztertuz gero, adierazi beharra dago, esportazioei dagokienez, 2018ko lehen hamaika hilabeteetan esportatutako produktu nagusiak Salgaiak garraiatzeko ibilgailu automobilak izan direla (209,4 milioi euro) eta guztien % 21,7ra iritsi direla. Horien atzetik, honako hauek kokatu dira, honako ordena honetan: Turismoen, salgaiak garraiatzeko automobilen eta erabilera berezietarako automobilen zatiak eta osagarriak eta Traktoreak (183,7 milioi euro, % 19,0), Aleatu gabeko burdinazko edo altzairuzko profilak, beste atal batzuetan txertatu gabeak (159,1 milioi euro, % 16,5), Turismo-ibilgailuak eta hamar pertsona baino gutxiago garraiatzeko gainerako ibilgailuak (129,2 milioi euro, % 13,4) eta Kautxuzko pneumatiko berriak (85,1 milioi euro, % 8,8). Bost produktu mota horiek azken hamaika hilabeteetan Erresuma Batura esportatutako guztiaren % 79,4 izan dira. Horietatik, oro har “automobilen sektore” izenarekin identifika dezakegun sektorekoak dira gehienak. Analisi hau amaitzeko, adierazi beharra dago bost produktu horiek euskal esportazioen produktu nagusiak direla 2000. urteaz geroztik.\nInportatutako produktu nagusiak honako hauek izan dira (garrantzi-ordenaren arabera): Petrolioaren edo mineral bituminosoen olio gordinak (206,9 milioi euro), Burdina edo altzairu galdaketako hondakinak eta hondarrak (txatarra) eta txatarra-lingoteak (64,0 milioi euro), Burdinazko edo altzairuzko produktu lauak, aleatu gabeak, berotan ijeztuak, >=600 mm-ko zabalerakoak eta estali gabeak (34,7 milioi euro), Turborreaktoreak, turbopropultsatzaileak eta gainerako gas-turbinak eta haien zatiak (32,3 milioi euro) eta Arrain freskoa edo hoztua (22,9 milioi euro). Produktu horiek, halaber, garrantzitsuenak izan dira azken urteetan (2000tik 2018ra bitarte) eta txandakatu egin dira lehen postuetan, 2011., 2012. eta 2013. urteetan izan ezik (urte horietan, ez zen petrolioaren oliorik inportatu). Azpimarratu beharra dago, halaber, ibilbide irregularragoa izan badu ere 2004. urteaz geroztik lehen sei postuetan kokatuta egon den beste produktu bat: “Altzairu herdoilgaitza lingoteetan edo forma primarioetan eta haren produktu amaitugabeak”. Inportazioei buruzko analisiaren ondorio gisa, esan dezakegu inportazioen % 53,3 sei produkturi lotuta daudela.\nEustat - Euskal Estatistika Erakundea / Instituto Vasco de Estadística Donostia kalea, 1 01010 Vitoria-Gasteiz Prentsa Zerbitzua: servicioprensa@eustat.eus Tel: 945 01 75 62


Eltziegoko Mayor errekaren eskuineko ertzean higatutako erriberako tarte bat lehengoratu da\nEmariak ertza ezegonkortu zuen, berez tokiko erriberako landaretzarik ez zuen meandro handi bat higatuz eta zulo handi bat zabaldu zen\nInbertsioa: 16.196,85 €+ BEZ\nUraren Euskal Agentziak, Eusko Jaurlaritzaren erakunde publikoak, Mayor errekaren eskuinaldean, Eltziegon (Araba), higatutako erriberako tarte bat leheneratu du.\nLehengoratzeko ibai-tartea Eltziegoko mahasti-finka baten ondoan dago: ibai-tarte horretan, ibilguak meandro handi bat egiten du. Ur-lasterrak ibaiertzaren oinarria nabarmen higatu zuen: ondorioz, gero eta zulo handiagoa sortzen ari zen. Lurren arrastatze naturalak ibaiertza ezegonkor utzi zuen: besteak beste, babestu eta sendotuko zuen ibaiertzeko tokiko landarediarik ez zuelako.\nBeraz, higadurari aurre egin zaio, arku itxurako zurezko piloteen pantaila bat sortuz ibaiaren ohantzean bertan: jatorrizko meandroaren trazadurari jarraituz, eta zuloa landare-lurrez betez. Ondoren, ibaiertza landareztatu eta landareak sendo sustraitzea bilatuz ibaiertzaren egonkortzea bilatu da.\nJarduketari esker, ibaiertzeko landarediak ibaiari dakarzkion onura ugariez hornitu ahal izan da, besteak beste, ibilgua gerizpetzea, espezieentzako korridore izatea eta habitatak lotzea, edo ur-goraldien emarien indarra leuntzea, besteak beste. Landareztatzea neguan osatuko da, geldialdi begetatiboaren garaian.


gfhagipahga by IKT KARIAK - issuu\nI単igo Olano Itsaso Lujanbio Oihan Macazaga Miriam Moreno\n1. Sarrera .......................................................................................................... 3.or 2. Laguntza gida............................................................................................... 3-6.or 3. Diagnostikoa ................................................................................................ 6-10.or 4. Unitate Didaktikoa 4.1 Fitxa teknikoa......................................................................................... 10-15.or 4.2 Jarduera sekuentzia ................................................................................ 15-20.or 5. Erreferentziak .............................................................................................. 20.or\nEranskinak ......................................................................................................... 21-22.or\n1. Sarrera Aurkezten dugun unitate didaktiko hau irakasleei zuzendua dago, hain zuzen ere lehen hezkuntzako 3. Zikloan irakatsi behar dutenentzat. Gaur egungo ikastetxe guztietara egokituta dago eta konpetentzia ezberdinak lantzen dira, non irakasleentzako laguntza gida egokia izan daitekeen. Helburu nagusien artean, matematika ikasteko ariketa ezberdinez landutako unitate didaktiko bat izango litzateke, baina beti ere gaur egungo gizartean haurrak errealitatean beharrezko dituen gauzak kontutan harturik, honegatik modu globalizatuan lantzea ezinbesteko ikusten dugu. Beraz matematika ardatz izanik, ezin albo batera utzi psikologia eta didaktikak duen garrantzia. Aurreztea, osasuna, sozializazioa, kontuak ongi eramatea eta haur batek egunero beharrezkoak izango dituen eduki eta baliabideak ikas ditzaten. Irakasleak ebaluaketa jarraitua egin beharko du eta haur bakoitzak ze garapen izan duen kontutan edukiko da. Baita taldean ere nola erabaki eta adostasun batera iristen diren. Ikasten ikasi behar dute eta haurraren jakin-nahia eta interesa piztea izango da helburu nagusiena. Psikologiatik abiatuz, haurraren emozioa eta gogoa piztuz, matematikak jorratu eta irakatsiko zaizkio horretarako didaktikoki egokiak diren metodologia jarraituz. 2. Laguntza gida Lehen Mailako Hezkuntzako hirugarren zikloko ikasleek jadanik esperientzia handia dute eskolan eta bizitzan. Horrek lanerako autonomia sendotzen du, eta informazio-bidea ematen die, ikaskuntza konplexuagoak lortzeko lagungarri. Gehienetan, nerabezaroa iragartzen duten aldaketa fisiko eta fisiologikoak agertzen hasten dira neska-mutilengan. Aldaketa horiek, bestetik, eragina izango dute norberaren heltze-prozesuan eta harreman-eremuetan. Trebetasun intelektualak ahulak eta mugatuak dira oraindik, baina gero eta askotarikoagoak eta malguagoak. Irakasleek aintzat hartu behar dituzte 10-12 urteko haurren garapen fisiologiko, psikologiko eta kognitiboaren ezaugarriak. Gainera, taldearen sozializazio-eginkizunaren garrantzia eta ikasle horiek besteen ikuspuntuak integratzeko duten gaitasuna balioztatu behar dituzte.\nGarapen kognitiboa 10-12 urte bitartean, neska-mutilek erabat garatuko dituzte eragiketa zehatzen garaiari dagozkion estrategia intelektualak. Eragiketak egiteko, euskarri zehatza, eta oraindik zuzenean hautemangarria izan behar dute. Zikloaren amaierara arte ez dira hasiko hurbileko errealitate horretatik aldentzen, eta kontzeptuak erabiltzen. Orduan, pentsamendu formalaren aldian sartuko dira. Eragiketa gero eta konplexuagoak egiteko gai dira, pentsamendu logiko-zehatzaren aldian: irizpideak aurreratzea, gorputzen pisu- eta bolumen-ezaugarriak aldatzen ez direla konturatzea, eta ezaugarrien aniztasunaz ohartzea. Horrek guztiak laguntzen die errealitatera modu objektiboan hurbiltzen eta erantzun egokiak lantzen, inguruaren eskakizunen arabera. Malgutasun handiagoz pentsatzeko gai direnez gero, egoera bera hainbat ikuspuntutatik hautemateko gauza dira, eta jarrera irekiagoak har ditzakete, afektibitateari hain lotuta ez daudenak. Sinbolizatzeko gaitasuna handitzen da, hizkuntza eta arrazoibide logiko-matematikoa garatzearekin batera. Horri esker, hobeto ulertzen dute errealitatea, eta espazioan zein denboran urrunago dauden egoeretara iristen dira. Inguru hurbileko egoera jakin batzuk orokortu eta beste kontzeptu batzuei aplikatu ahal zaizkiela konturatzeak kontzeptu eta ideia orokorrak eratzen laguntzen die. Kontzeptuen arteko erlazioak ezarri eta kontzeptuekin eragiketak egiten dituzten neurrian, pentsamendu abstrakturako bidea urratuko dute apurka-apurka. Ziklo honetan ikasleek adi egoteko eta kontzentratzeko gaitasun ona dute, eta hori oso lagungarri zaie, proposatutako helburuak modu eraginkorrean berenganatzeko. Dena dela, lanerako ahalmen horrek oztopoak izan ditzake, interferentzia psikoafektibo ugari gertatzen hasten baitira (atentzioa emateko jokaerak, aurka agertzeko jarrera, desordenaâ€Ś). Lortu duten autonomia pertsonalak jarduerak planifikatzen eta egiten laguntzen die. Lanerako gaitasun ona dute, eta ez dira erraz nekatzen. Beren arrazoibideen eta mugen kontzientzia handiagoa hartzen dute. Hala ere, errendimenduan gorabeherak izan ditzakete, konstantzia eta erantzukizuna oraindik behar bezain finkaturik ez daudelako.\nGarapen afektibo eta soziala 10-12 urteko neska-mutilak haurtzaroa utzi eta aurre-nerabezaroan sartzen ari dira. Ikastaldeak bere\nnabarmenagoak baitira. Garapen-desberdintasun horiek taldekideen interesen arteko aldea areagotuko dute. Buruzagiaren esku-hartzeak pisu handia izango du sortzen diren arazoak konpontzeko. Agintearekin lehen gatazkak sortzen dira, beren burua baietsi beharraren ondorioz. Gurasoen eta irakasleen erreferentzialtasuna ahuldu egiten da, eta haien aginpidea kolokan dago. Dagokien gizarte taldean beren lekua eta eginkizuna aurkitu behar dituztenez gero, neska-mutilek beren ekimenez jarduten dute, eta jarrera sasi-helduak izan ditzakete, sarritan imitazioz. Errudun sentitzen dira, eta beren burua baietsi behar izaten dute; ondorioz, anbibalentziasentimenduak izaten dituzte. Oraindik ere helduen presentzia behar dute segurtasun pertsonala lortzeko. Pentsamendua garatzearekin eta komunikazio-ahalbideak areagotzearekin batera, ikasleak gai dira gizarte arlo gero eta zabalagoetara egokitzeko, eta hurbileko ingurutik urruna dauden pertsonekin harreman\nberenganatzeko gai dira, haien pentsamendua malguagoa da, eta norberaren eta bestearen ikuspegia, batera, kontuan izateko gai dira. Aukeratutako\nKonstruktibismoak dionenez, ikastea buru jarduera eraikitzailea da, beste pertsonekiko elkarrekintzan burutzen dena. Konstruktibismoak ere ikasketa esanguratsua egiteari ematen dio garrantzia. Honako faktoreak hartu behar ditugu kontuan ikasketa esanguratsuki egin ahal izateko: ikasleek dituzten aurretiazko ezagutzak, ikasgaiaren esanguratasun logikoa (edukiaren aurkezpen egituratua eta garrantzia), ikaslearen jarrera baikorra (auto kontzeptua, motibazioa...) eta ikasleak ikasgaiari ematen dion zentzua. Konstruktibismoaz gain, kooperatibismoak duen garrantzia ere landu dugu gure lanean eta ariketak planteatzeko orduan, haurren arteko elkarlana funtsezkoa izan behar duela ikusi dugu. Haurraren motibazioa handitzen da. Horrela haurrak taldeka lana egiten dutenez, errutina gainditzen du. Irakatsi eta ikasteko bide eraginkorra, haurrak beraien artean elkar ulertzen dute eta irakasteko metodo oso egokia da beraien parte hartze aktiboa bideratzen delako. Dinamikoak dira, gure asmo, gustu eta helburuen arabera, eduki ezberdinak gehitu ditzakegu. Ez dira izango aspergarriak\nklaseak eta haurra adi egotera bultzatuko da, honekin, kritikotasuna, errespetua eta ideia ezberdinak elkartrukatuko dituzte. Ikasgela eta errealitatea esku harturik egon daitezen. 3. Diagnostikoa ď ś Ikastetxearen deskribapena ikuspegi fisikotik a) Herria Tolosa, 18.000 biztanle inguruko herria da, Gipuzkoa erdialdean kokatua, 28 herrik osatzen duten Tolosaldea eskualdearen hiriburua. Eskualdeko hiriburu izateak, Tolosa hainbat zerbitzu biltzen dituen herria izatea ekarri du, hala nola, hiru ikastetxe. Hauetara, ikastetxerik ez duten eskualdeko hainbat herritako gazteak ere joaten direlarik. Laskorain ikastolak bi gune ditu Tolosan bertan. Horietako batean, HHtik LHko 4. maila bitarteko ikasleak egoten dira. Bestean, LH ko azken ziklotik, batxilergo arte dauden ikasleak egoten dira. Aukeratu dugun zikloa LHko azken zikloa denez, gune hau deskribatzeaz arduratuko gara. b) Deskribapena eta inguruak Bigarren guneak bi eraikin ditu, horietako bat duela bost bat urte inauguratua. Errepide ertzean kokaturik dago, alde batetik honek eta beste aldetik erreka batek mugatzen duelarik. Gune honetako eraikinetara sartzeko lau sarrera daude. Horietako bat nagusiki guraso eta irakasleek erabiltzen dutelarik. Jolastokira zuzenean sartzeko, berriz, beste bi sarrera daude. Bertan, saskibaloi eta teniseko kantxa bana, futboleko bi kantxa eta saskibaloian eta futbolean aritzeko beste kantxa bat daude. Horiez gain, askaldegietan egon ohi diren bezalako eserlekudun mahai eta eserleku batzuk ere badaude. Eraikinen azpialdearen zati nagusiena estalitako jolastoki bezala antolaturik dago. Bertan, erabilera anitzetarako kantxa bat eta ping-pong mahai bat daude, zenbait zutabetan saskibaloian aritzeko saskiak ere badaudelarik, bestalde ezin aipatu gabe utzi 150 bat bizikletentzako aparkalekua. Eraikin batean LHko 5. mailatik DBH4ra bitarteko ikasleak daude, 3 solairu dituelarik. Behe solairuan, soinketa gela eta honen biltegia eta jolastokiko komonak daude. Lehen solairuan, berriz, LH 5 eta 6 mailetako gelak eta hauen irakasle gela, DBH 1eko gelak, liburutegietako bat, idazkaritza, zuzendaritza gela, 250 bat eserlekuko areto nagusia, fotokopia gela, 2 tutoretza edo harrera gela, irrati-gela, teknologiako tailerretako bat eta informatika geletako bat daude. Bigarren solairuan, DBH 2, 3 eta 4ko gelak, laborategietako bat, bi irakasle gela, bi bideo gela, atezainaren etxea eta zuzendariorde eta koordinatzailearen bulegoak daude. 3. solairuan (ganbara) 6\nargazkigintza laborategia eta argazkigintza gela, zeramika tailerra, artisautza tailerra eta marrazketa gela daude. Gune honetako bigarren eraikinean, behe solairuan jangela eta bi tailer daude. Lehen solairuan, Batxilergoko 1. mailako gelak, irakasle gela bat, bigarren informatika gela, beste harrera gela bat eta erabilera anitzetarako bi gela daude. Bigarren solairuan, Batxilergoko 2. mailako gelak, bigarren liburutegia, irakasle gelak eta kimikako 2. laborategia daude. Hirugarren solairua, izugarrizko ganbara da (eraikin osoaren goialdea), momentuz erabilerarik ematen ez zaiolarik. Zenbait gauza gordetzeko baino ez. Aipatutako eraikin bakoitzeko solairu bakoitzean hainbat komun daude. -\nAdministrazioa: Administrazioari dagokionez, ikastola ez da ez pribatu ezta publikoa ere. Izan ere, erakunde publikoen diru laguntzak jasotzen ditu, baina gurasoek ere kuota bat ordaintzen dute. Enpresa antolaketari dagokionez, ikastola kooperatiba eran antolaturik dago.\nEtapak eta zikloak: Ikastolan 2 urtetik 18 urte-arteko etapa eta ziklo guztiak betetzen dituzte betetzen dituzte.\nLerroak eta ereduak: Lerroei dagokienez, ikastolak kurtso bakoitzeko 3 gela ditu. Horrela, HHn 9, LHn 18 eta DBHn 12. Ereduari buruz, esan beharra dago guztia D ereduan ematen dutela.\nZerbitzuak: Ikastolak eskaintzen dituen zerbitzuen artean, hauek dira aipagarrienak: Haur txokoa, Autobusa, Kirola, Abesbatza, Tailerrak, Aisialdi taldea (kazkabarra), Udalekuak, Guraso eskola.\nď ś Ikuspegi pertsonala Guztira, 1170 ikasle daude ikastola honetan, baina agian badira gehiago ere.. Irakasleen hezkuntza profilari dagokionez berriz, guztiek dute EGA titulua. Eta berauen espezializazioa aldatu egiten da batetik bestera. Gurasoen maila sozio -kulturala eta linguistikoa arrunta da orokorrean. Nahiz eta badauden salbuespen batzuk. Jatorriari begiratuko bagenio, gehienbat Tolosa ingurukoak dira, hau da, euskalduna edo espainiarra izan daiteke jatorria. Ikastola bat izanik, hezkuntza D ereduan da eta gehienetan atzerritarrek beste ereduetan (gaztelania irakasten dutenetan) matrikulatzen baitituzte haurrak. Beste gainontzeko pertsonalaren antolakuntza kide askoren artean egiten da: bedela edo atezaina, ikastolan bertan bizi da eta gela guztietako giltzak ditu norbaitek behar baditu eskatzeko. 7\nZiklo bateko ikasleak Eredu gisa, Lehen Hezkuntzako 3. Zikloa aukeratu dugu. Bertako hizkuntza eredua D eredua da eta ikasle kopurua 90 ikaslekoa da, bertan 42 neska eta 48 mutil direlarik. Ikasle talde hauen familia mota erdi mailakoa da, hau da, gehienak langile xumeen familiak dira. Beraz, ikasle hauen jatorri sozioekonomikoa erdi mailakoa da. Zikloko haurrei dagokienez, momentuz inork ez duela kurtsorik errepikatu esan behar da. Hala ere, behar bereziak behar dituzten 8 ikasle aurkitzen dira eta hauetariko batek ACI programaren barruan betetzen du lan hau. Programa honen helburua, ezintasunak dituzten haurrei ikastola ibilbidea amaitzean ematen den tituluaren antzekoa ematen duelarik. Amaitzeko esan, gelako haur hauek eskolaz kanpoko jardueretan parte hartze nahiko handia dutela eta denek parte hartzen dutela eskolaz kanpoko ekintzaren batean: kirolak, musika, solfeo, judoaâ€Ś bezalako ekintzetan aritzen direlarik. Ikasgelako metodologia Ikastola honetan gaiak jorratzeko garaian hirugarren ziklo arte Txanela proiektua erabiltzen dute eta 6. mailakoek aldiz ez dute erabiltzen proiektu hau izan ere lehen mailan zeudenean beste proiektu batekin hasi baitziren, Belekorekin hain zuzen ere. Hala ere orain dela urte batzuk arte, globalizatu gabe ematen zituzten gaiak.Gaur egun, LH guztian Txanela proiektu globalizatua irakasten dute. Ikastolan martxan dagoen beste proiektu bat eleanitz proiektua da. Honela, haurrak txikitatik ingeles klaseak izaten dituzte eta honen helburua ikastola amaieran hau da batxilergoan â€œfirstâ€? maila lortzea da. Horretarako DBH 3 eta 4 mailetan adibidez gizarte gaia ingelesez ematen delarik. Espazioaren antolaketari dagokionez ez dituzte txoko ezberdinak bereizten, baina liburutegia eta ordenagailu gela badituzte behar dituzten kasuetarako, betiere aurretik koordinatzaileari abisatuz. Honekin batera esan, duela 20 urtetik ikastolak Euskaraz Bizi proiektua martxan duela Argitxorekin batera eta egunero izaten dute kontuan norbaitek erdaraz egin duen edo ez egiten diren joko edo panel ezberdinetan gorriz edo berdez margotzeko gelako izkina batean honela euskaraz mintzatzen badira haurrak sariren bat lortzen dute . Irakasleen antolaketari dagokionez esan, tutoreek ematen dituztela gai orokorrak hau da, euskara, ingurunea, plastika, matematika eta tutoretza. Arlo ez berdinetan espezializatuak diren irakasleak berriz ingelerakoa musikakoa eta soinketakoa direlarik. 8\nKoordinaketa bilerak berriz, bi ataletan bereizi daitezke, batetik mailakako koordinazioa eta bestetik ziklokakoa, bi hauek astean behin egiten dira ordubetez gutxi gorabehera. Asteko ordutegiari dagokionez, astelehenetik ostiralera bitartekoa da. Goizean 9:05ean sartu eta eguerdian 12:35ean ateratzen direlarik eta arratsaldean berriz, 15:00ean sartu eta 17:00etan ateratzen dira. Materiala ez dute gai guztietan berbera erabiltzen.. Ebaluazioarekin hasteko, irizpideei buruz hitz egingo dugu. Laskorain ikastolan (eta ondorioz, ikasgela horretan) Unitate Didaktikoen diseinuan onartutako “helburu didaktikoen” eredu estandarra erabiltzen da, honek bere baitan gaitasuna, eduki kontzeptualak, prozedurazkoak eta jarrerazkoak biltzen ditu. Ebaluazio irizpide egokiak izateko, ikastolan egiten duten lehen gauza, helburu didaktikoak era osatuan formulatzea izaten da, aurretik aipatu ditugun lau osagai horiek bilduz. Helburu-irizpide hauek ordea, ikasle guztiek erdietsi beharreko lorpenak oso era orokorrean adierazten dituzte. Ondorioz, “minimoen zehaztapena” egitera behartuta aurkitzen dira baldin eta gelan duten aniztasunari erantzungo badiote. Ikasturtean zehar hiru ebaluazio bereizten dira, hiruhilabetekoak. Ondoren, bakoitzaren bukaeran informeak banatzen zaizkie ikasleei. Bertan, ikasleak aurrerapen egokia daraman, zailtasunak dituen, zein helburu lortu dituen … azaltzen da. TRESNAK\nTest modukoak noizbehinkakoa\nsistematikoa miaketa ikerketa\naplikazioa ebaluazioa egituratua\nAzkenik, gurasoen harremanak bileren bidez antolatzen dituzte. Honela bilera orokorrak urtean bitan egiten dituzte eta banaka gutxienez guraso bakoitzarekin behin egiten dute. Hala ere, normalean gehiagotan izaten da, kasu batzuetan astero ere izan daiteke. Aipatzekoa da bilerak banaka egiteko eguna asteazkena izaten dela edo bestela ordu libreren batean egin behar izaten dute. Ikasturtean zehar hiru ebaluazio bereizten dira, hiruhilabetekoak. Ondoren, bakoitzaren bukaeran informeak banatzen zaizkie ikasleei. Bertan, ikasleak aurrerapen egokia daraman, zailtasunak dituen, zein helburu lortu dituenâ€Ś azaltzen da. Azkenik, gurasoen harremanak bileren bidez antolatzen dituzte. Honela bilera orokorrak urtean bitan egiten dituzte eta banaka gutxienez guraso bakoitzarekin behin egiten dute. Hala ere, normalean gehiagotan izaten da, kasu batzuetan astero ere izan daiteke. Aipatzekoa da bilerak banaka egiteko eguna asteazkena izaten dela edo bestela ordu libreren batean egin behar izaten dute.\n4. Unitate didaktikoa 4.1 Fitxa teknikoa Izenburua: Goazen Peiorekin erosketetara Arloa: Matematika Gaia: Erosketak Zikloa / Maila: 6.maila\nSaio kopurua: 14 ordu\nProposamenaren testuingurua: Bizitzan zehar erosketak egin behar ditugu. Kasu honetan, Peiok, hamaika urteko haurrak bere gurasoei laguntzea erabaki du. Honegatik aste honetan berak egingo ditu erosketak. Berarekin unitate didaktiko honetan merkatu desberdinak ezagutuko ditugu eta dituen arazoei aurre egiten lagunduko diogu. Landuko diren oinarrizko gaitasunak (problemak) -\nZientzia, teknologia eta osasun kulturarako gaitasuna:3,4,8,10\nIkasten ikasteko gaitasuna:1,2,3,4,5,6,7,8,9,10,11,12\nHizkuntza komunikatzeko gaitasuna:1,3,4,9,11\nInformazioa tratatzeko eta teknologia digitala erabiltzeko gaitasuna:2\nGizarterako eta herritartasunerako gaitasuna:1,3,4,9,11\nGiza eta arte kulturarako gaitasuna:11,12\nNorberaren autonomiarako eta ekimenerako gaitasuna:1,2,3,4,5,6,8,10,11,12 10\nHelburuak (helburu didaktikoak): -\nAurrekontuak egiten jakitea, kalitate prezio lotura bilatuz.\nDiruaren balioa aintzat hartzea. Balioen eskalan, zer leku duen aztertzea.\nGastuak planifikatzen jakitea, diruaren erabilera modu kritikoan aztertuz. Aurreztea.\nHelduen merkatuak ezagutzea.\nDenbora planifikatzen ikastea.\nZenbaki hamartarrak unitatearen atzetik zeroak dituzten zenbakiekin biderkatu eta zatitu.\nBi zenbaki hamartar biderkatu.\nBi zenbaki osoren arteko zatidura hamarrenetara biribildu.\nZenbaki hamartar bat oso batekin zatitu.\nJarduerak: 1 Estrategia: Grafiko eta eskemak sortzea Jarduerak\nBarruan Koadernoa; arkatza; ezeztekoa; erregela\nBarruan Buruketako produktuak; koadernoa; arkatza; ezeztekoa;\n(aktibitateak) Hasierakoak 1. Jarduera\nKoadernoa; arkatza; ezeztekoa; bi kolore desberdineko margo; erregela;\nGarapenezkoak: 2. Jarduera\nerregela 5. problema\nKoadernoa; arkatza; ezeztekoa; erregela\nIndartzekoak 5. Jarduera\nKoadernoa; arkatza; ezeztekoa; 5 kolore desberdin\n2 Estrategia: Problemen formulazioa\nKoadernoa; arkatza, ezeztekoa\nKoadernoa, arkatza, ezeztekoa\n(aktibitateak) Hasierakoak 6. Jarduera Garapenezkoak 7.Jarduera\nAniztasunari arreta neurriak: Premia bereziak dituzten zortzi ikasle ditugunez, heziketa bereziko irakaslearekin elkarlanean jarriko gara eta bakoitzaren maila kontutan edukita, beraientzako ariketa egokituak prestatuko ditugu. Ebaluazioa: (irizpide orokorrak eta adierazleak) Ebaluazioa jarraitua izango da prozesuak duelarik garrantzi handiena, izan ere, azterketei ez zaie gehiegizko balioespena eman behar. Ikasleek gaiarekiko dituzten aurre-ezagutzak ezagutzeko honako ariketak eginaraziko genizkieke eta gero bilduko genituzke. Irakasleari aldi berean irakaskuntza bideratzeko egokia egingo zaio. Aurre-ezagutzak ebaluatzeko ariketak (1.eranskina) Prozesuaren erdian ebaluatzeko: Irakasleak egunero behaketa eta ikasleekin dituen elkarrizketekin deskribapen bat egingo du haur bakoitzaren aurrerapenak eta jarrerak ebaluatzeko. Deskribapen honek prozesu osoan zehar irakasleari argibideak emango dizkio, ondo edo gaizki ateratzen ari dena kontutan hartzeko, eta horren arabera bere irakaskuntza prozesua jarraitzeko eta ikaskuntza prozesuaren aldaketak ikusi ahal izateko. Bukaerako ebaluaketa: Sekuentzia didaktikoa azaltzeaz eta egiteaz bukatzen dugunean, prozesu osoa nola joan den ebaluatu beharko dugu. Ikasle eta irakasleek beren iritziak azalduko dituzte unitateari buruz, denen artean ebaluatzeko asmoz. Hau guztia ebaluatzeko, irakasleak errepasozko ariketa bat eginaraziko die ikasleei eduki minimoak ulertu diren edo ez ziurtatzeko, 2.eranskinan dago ariketa. 14\nProzesuan ikasle bakoitzak izan duen eboluzioa eta jarrerak notaren %80 balioko du. Azken froga honek notaren beste %20 balioko du eta unitate didaktikoa gainditzeko ezinbestekoa da bi zatiak gainditzea. Beraz, prozesuak garrantzia gehiago hartzen du. Ikasleen iritzia jakiteko unitate hau bukatu eta gero eztabaida bat egingo du irakasleak beraiekin bere lana hobetzeko asmoz eta ikasleak ikaskuntza prozesuan parte aktiboa sentitzeko. Bukatzeko ikasleek beren burua ebaluatzeko galdetegi bat egingo dute (3.eranskina)\n4.2 Jarduera sekuentzia: Grafiko eta eskemak sortzea Hasierakoak: 1.jarduera: 1.problema: Erosketak egiteko lekua erabakitzen. Peio, astean bitan joaten da erosketak egitera. Astelehenetan supermerkatu handi batera eta asteazkenetan auzoko denda txikira. Bi egunetan erosketa berdinak egiten ditu baina leku bakoitzean balio desberdina du produktu bakoitzak. Supermerkatuan patata 1kg. 1’25€ tan erosi du; laranja 1kg. 1’60€ tan eta tomatea 1 kg. 0’90€ tan. Denda txikian, berriz, patata 1kg. 1’45€ tan erosi du; laranja 1kg. 2€ tan eta tomatea 1 kg. 1’20€ tan. Irudika itzazu taula baten bidez astelehena eta asteazkeneko prezioen desberdintasunak. Taula hau ikusirik, ze ondorio ateratzen duzu? Zure ondorioak atera ondoren, taldeka elkartu eta guztion artean erabaki erosketak non egin.\n2.problema: Kontsumoa eta publizitatearen eragina. Peio, supermerkatu handira joan denean, beste zalantza bat sortu zaio. Laranjak erosterakoan, pentsatuta zeuzkanak telebistako iragarki batean ikusitakoak ziren, ezagunak egiten zitzaizkionak. Baina supermerkatuko apaletan marka honen 8 apaletatik 6 beteta daude eta jende guztia hartzen ari den beste markaren apalak, berriz, ia hutsik daude, 10 apaletatik 8.\nMarraztu marka ezberdinari dagokion apala eta kalkulatu non dagoen laranja gehien. Zergatik dela uste duzu? Telebistari kasu egin edo jendeak egiten duenari jarraitu? Saiatu zuretzako egokiena den erabakia hartzen eta supermerkatura joan eta ikusi errealitatean berdina gertatzen den. Garapenezkoak: 2.jarduera: 3.problema: Elikaduraren ohitura aldaketak Supermerkatu handi batean ibiltzen den jende kopurua eta denda txiki batean ibiltzen den kopurua, desberdina dela ikusi du Peiok. Horregatik, bere auzoko denda txikiko dendariarengana joatea erabaki du eta azken urte hauetan izan duen salmentaren balantzea egiteko eskatu dio. Duela hamar urte arrai freskoa 12.000 kg saldu zituen; barazkiak 3.275 kg.; haragia 17.100 kg. eta fruta 4.400 kg. Duela 6 urte arraia 8.500 kg. saldu zituen; barazkiak 2.800 kg.; haragia 14.000 kg. eta fruta 3.700 kg. 2008. urtean, berriz, arraia 6.200 kg.; barazkiak 1.900 kg., haragia 10.400 kg. eta fruta 2.100 kg. saldu zituen. Taula batez irudika ezazu azken urte hauetako salmentaren balantzea eta arrazoitu honen zergatia. Bizi kalitatea hobera edo okerrera doala uste duzu? 2011. urtean kontserba laten salmenta izugarri handitu dela ikusi du Peiok. Eztabaidatu taldeetan bakoitzaren ikuspuntua eta adostasun batetara iritsi. 3.jarduera: 4.problema: Lagun arteko merienda Kontserba latek eta prestatutako janariak egun duten eragina ikusteko, irakasleak merienda bat egitea proposatu zien Peio eta bere gelakideei. Horretarako, bakoitzak zer ekarri behar zuen esan ordez, ikasleei galdetu zien zer eramango luketen. Peiok 6 pote oliba ekarriko zituela esan zuen. Axierrek Peiok ekarri behar zituenaren bikoitza ekarriko zuen patata poltsetan baina poltsa hauetatik 2/6 palomitak izango ziren. Maddi, Izaskun eta Gorkaren artean 2 kg. fruitu lehor erosiko zituzten: Maddik artoa 6tik 4 ekarriko zuen eta geratzen denaren 3tik 2 kakahuetea Izaskunek erosiko zuen. Fruitu lehorretan geratzen dena berriz, Gorkak ekarriko zuen pipa zurituetan. Zenbat janari ekarriko du bakoitzak? Zure elikadurarako egokiak direla iruditzen al zaizu? Ez badira egokiak, ze beste janari proposatuko zenuke meriendarako? 16\nElkartu zure ikaskideekin eta aztertu bakoitzak zer ekarri dezakeen eta zenbat. Ondoren, praktikan jarri eta aurrera eraman zuentzako egokiena den merienda. 4.jarduera 5.problema: Peioren elikagai aukeraketa Meriendarako erosketak egiteko Peiok amari dirua eskatu dio. Amak, aprobetxatuz, etxerako erosi beharrekoen zerrenda eta 35 € eman dizkio. Antxoak 1’5 kg. erosi behar ditu, xerra 1 kg., 2 letxuga, 4 tomate, dozena bat arrautza eta 1 kg. platano. 11 € gastatu ditu meriendarako behar dituen oliba poteak erosten. Etxerako erosketak egiteko orduan konturatu da tomatea eta platanoen prezioak asko igo direla eta geratzen zaion dirua ez dela aski erosketa guztiak egiteko. Konparatu prezioak eta erabaki zer egingo zenukeen Peioren lekuan egongo bazina. Indartzekoak: 5.jarduera: 6.problema: Prezio aldaketak gizartean: nola aurreztu? Datuak aztertuz,egin grafiko bat eta atera produktu bakoitzak hilabete bakoitzean duen balioa. -Hortzetako pasta: 2,25 € balio du 1.go hilean, 1/4 igo da 2.go hilean eta 3.go hilean aurreko hileko prezioaren 2/3 igo da. -Suabizantea: 4,75 € balio du 1.go hilean, 2/5 jaitsi da hurrengo hilean eta 3.go hilean aurreko hileko prezioaren 7/3 igo da. -Margoak: kaxa batek 6,50 € balio 1.go hilean, hurrengo hilean aurreko hileko prezioaren erdia jaitsi da, eta 3.go hilean 1.go hilabeteko prezioaren 4/1 igo da. -basura poltsak: 3,28 € balio du 1.go hilean, 2.go hilean 4/1 igo da eta 3.go hilean , aurreko hilabeteko prezioaren 8/2 jaitsi da. -Zorua garbitzeko likidoa: 7,48 € balio du 1.go hilean, hurrengo hilean 6/2 jaitsi da eta 3.go hilean 1.go hileko prezioaren 5/2 jaitsi da.\n7.problema: Urtebetetze festa Peioren etxean, bere arreba Garaziren urtebetetzea ospatzen da gaur. Horretarako, tarta borobil bat erosi du familiako bost kideen artean banatzeko. Horrela egin da banaketa: Amak tarta erdiaren erdia jan du, geratzen den guztiaren 2/6 aitonak jan du, amonak geratzen denaren 1/4 ren jan du. Garazik geratzen denaren 3tik 2 zati jan ditu. Peiorentzat zatirik geratzen den. Proposatu tarta zatitzeko beste era bat. Problemen formulazioa Hasierakoa: 6.jarduera: 8.problema: Otordu osasuntsuak Meriendaren hurrengo egunean, Peioren familiak garbi jatea erabakitzen du. Honela, Peiok gaur 20€ ditu gastatzeko. Asmatu buruketa bat non Peiok 20€-rekin bazkarirako eta afarirako elikagaiak 6€/kg\nGarapenezkoak 7.jarduera. 9.problema: Kalitate-prezio loturak Erosketak egitetik etxera bidean,\nPeiok bere arrebari oparitutako\nopariak kalitate-prezio egokikoak diren lagundu\nsortzen grafikoko datuak kontutan\nHerriko denda Modako denda\nharturik eta jakinik opariak egiteko 100€ zituela. Gutxienez arroparen ¾ kalitate ertainekoa izango zen.\n8.jarduera: 10.problema: Aurrezten Letxuga\n1kg.  0,75\n1/3 kg.  2€\nEtxera iritsi denean amak hilabete honetan diru asko gastatu dutela esan dio. Datu hauek kontutan hartuz, ebaki buruketa bat non biharko otorduak egiteko 10€-rekin Peiok bost pertsonentzako egun osorako elikagaiak eskuratzen dituen. Buruketak bizitzan garrantzitsuenak diren elementuetan pentsatzeko bidea eman behar du. 9.jarduera: 11.problema: Aisialdian ere aurrezten ikasten Peioren gustuko gauzak eta hauen prezioak 1/2 kg. fruitu lehorrak zineko dendan\n1/2 kg. Fruitu lehorrak supermerkatuan\nZineko sarrera bat\nZineko sarrera gazte txartelarekin\nEdariak zineko dendan\nPalomitak 1/4kg. zineko denda\nPalomitak 1kg. supermerkatuan\nPeioren hilabeteko paga\nPeiok erosketetan aurrezteaz gain, bere aisialdian ere dirua aurreztu behar duela pentsatu du. Binaka,sortu buruketa bat non, Peiok jasotzen duen pagaren 1/4 aurrezten duen kontuan izanik paga honek hilabete bat iraun behar diola. Indartzekoa 10.jarduera: 12.problema: Irteera antolatzen Diruaren 1/4\nHaragia: 1kg: 3€\nTomatea: 1kg: 4€\nArraina: 1kg: 2€\nPeiok ikastetxeko irteera bat egiteko gastu hauek egin ditu. Sortu buruketa bat non 100€-rekin Peiok diru guztia gastatzen duen.\n5. Erreferentziak  Proposamen didaktikoa 11.-15. Unitateak. Lehen hezkuntza Matematika- proposamen didaktikoa. Bilbo: Anaya/Haritza.  Hirugarren zikloko ikasleak. Lehen hezkuntzarako proposamenak. Gasteiz: Ehu www.ehu.es/ehusfera/betibidean/files/2011/03/Ikasleen-deskribapena.doc  Barajas Esteban, C. (1997). Desarrollo psicológico en la etapa preadolescente. Perspectivas sobre el desarrollo psicológico: teoría y prácticas Madrid: Ediciones Pirámide 20\nERANSKINAK 1.eranskina: Aurre-ezagutzak ebaluatzeko ariketak Idatzi nola irakurtzen diren zenbaki hauek: a) 635087 b) 200816 1. Erantzun: a) Zenbat hamar milako ditu ehun milako batek? b) Zenbat milako ditu ehun milako batek? 2. Osatu: a) 2EM= â€Ś. HM b) 5HM=â€Ś. M 3. Burutu hurrengo buruketa: Anderrek Xabierrek baino hamahiru kilogramo gutxiago du, eta Martak baino sei kilogramo gehiago. Anderrek hogeita hemezortzi kilogramo baditu, zer pisu dute beste biek?\n2.eranskina: Unitate Didaktikoaren bukaeran ebaluatzeko ariketak. 1. Granja batean hiru gune daude hesiz inguratuta. Lehenengo gunean guztira hogei animalia daude. Hauen erdia ardiak dira, laurdenak oiloak eta beste laurdena txerriak. Bigarren gunean guztira hogeita hamabi animalia daude. Animalien hiru laurdena txerriak dira, zortzirena ardia eta beste zortzirena oiloak. Azkenik azkeneko gunean guztira hogei animalia daude. Animalien erdia ardia da, laurdena oiloa eta azken laurdena txerriak. Bat batean lehenengo guneko hesia hautsi egin da eta bertako oilo guztiak hirugarren gunera joan dira. Zein eta zenbat animalia geratu dira gune bakoitzean? 2. Ikastetxe bateko gela batean hamar ikasle Irunekoak dira, hamar Tolosakoak, sei Goizuetakoa eta hamabi Belauntzakoak. Asmatu buruketa bat non honako emaitzak emango dituen: 21\nTolosako sei ikasleek matematika gainditu dituzte.\nIruneko ikasleen erdiak dena gainditu duen.\nGoizuetako ikasle guztiek dena gainditu duten.\nBelauntzako erdiak ez duen ezer gainditu.\n3.eranskina: Ikasleek beren burua ebaluatzeko ariketak 1. Gai honetan ahal dudan guztia saiatu ahal naiz? 2. Klasean jarrera egokia azaldu ahal dut? Arrazoitu zure erantzuna. 3. Lagundu ahal diet nire ikaskideei? 4. Amaitzeko zer proposatu dezaket hurrengo gaian hobetzeko?


Zaindu Zaitez | Iraila, eskolara eta ohitura osasungarrietara itzultzeko garaia\nIrailean, egunerokotasunera, lanera, ohiko ordutegietara eta, nola ez, eguneroko elikadura-ohituretara itzultzen gara.\nAskotan, oporretan, ohiko ingurunea aldatu dugu, ordutegiak malguagoak izan dira, gehiagotan jan dugu familia artean eta, ia-ia beti, ez dugu ekainean elikaduraren eta bizimodu osasungarriaren inguruan agindutakoa bete.\nAtsedenez eta ordutegi malguz betetako asteen ondoren, iraila iristen denean, oso aukera paregabea da elikadurako ohitura osasungarriak berreskuratzeko (edo hasteko).\nEGUNEROKOTASUN OSASUNGARRIAGORA ITZULTZEKO ZENBAIT AHOLKU\n– Asteko erosketaren plangintza egingo dugu, era guztietako frutak, barazkiak, lekaleak, zerealak, esnekiak… edukitzeko. Oso aukera ona da izoztutako edo kontserbako barazkiak edukitzea edonoiz erabiltzeko: edozein plateretan barazki-hornigaia jarriz gero, ugariagoa, erakargarriagoa eta, batez ere, osasungarriagoa izango da.\nErosketa-zerrenda horretan, ez lirateke honako hauexek agertu beharko: litxarreriak, gozokiak, opilak, snackak, zizka-mizka gaziak… Agertuko balira, ordea, oso kopuru txikietan erosiko genituzke. Produktu horiek etxean baditugu, oso erraza izango da “mokaduak” jaten ibiltzea.\n– Oporretatik bueltan zer gertatuko zain, nagusi eta txikientzat zailagoa izan daiteke loak hartzea. Afaria arina bada, errazagoa izango da (edo ez da hain zaila izango) loak hartzea eta loaldia kalitatekoa izatea.\n– Aurreko egunean gosari ona prestatuta uzten badugu (mahai-zapia eta baxera jartzea, ogia xigorgailuan jarrita uztea, fruta-ontzian zenbait fruta-ale uztea…), errazagoa izango da eguneko lehenengo otordua lasaiago egitea eta estresik ez sortzea.\n– Lanera ale bat fruta badaramagu, lanaldiaren erdian jango dugu (goizean edo arratsaldean). Gure atsedenaldia osasungarriagoa izango da.\n– Oporretatik itzultzeko bidaietako “hutsarteak” oso egokiak izan daitezke hurrengo menuen plangintza egiteko. Bertan, hainbat barazki, zereal (ahal dela, bihi osokoak), lekale… agertu beharko lirateke; eta, postrerako, fruta freskoa. Askoz osasungarriagoa da menuaren plangintza egitea bat-batean prestatzea baino. Gainera, ordena-sentsazioa sortzean, guretzat askoz errazagoa izango da egunerokotasunera itzultzea, eta, inolako zalantzarik gabe, denbora asko aurreztuko dugu.\nGutxi gorabehera, egunero egiten ditugun otordu guztien %40 lanean garatzen direnez, oso-oso garrantzitsua da ahalik


Jakintza filosofikoa | Filosofía y ética | Xuletas, chuletas para exámenes, apuntes y trabajos\nEscrito el 18 de Abril de 2018 en vasco con un tamaño de 17,82 KB\nEguneroko bizitzako esperientzian du oinarria\nEz du egitateen zergatia bilatzen\nADB: Nekazari batek jakin badaki zein den urtaro garairik hoberena landare bakoitza landatzen, agian ez aldiz, zergatik den hoberena\nFilosofiak eta zientziak sorrera bera dute. Tales Miletokoa lehengo filosofotzat hartzen da, baita lehengo matematikaritzat ere ( Talesen teorema). Filosofia eta zientziak arrazoizko jakintzak dira, hau da, jakintza kritikoak.\nEgitateen zergatiaren bilatzailea da\nHonela defini daiteke zientzia: ezagutza objektiboak lortzeko arrazoizko prozedura multzoa. Horregatik, zehatzago esanda, ez da Zientzia existitzen, zientziak baizik. Normala da zientziak bi sail handitan banatzea:\nzientzia formalak eta zientzia enpirikoak.\n: Pentsamenduaren formaz edo egituraz dihardute. (logika eta matematika)\nZientzia enpirikoa: Esperientzia materialaren munduaz dihardute.\nZientzia enpirikoak bi azpisailetan banatzen dira:\nNaturaren Zientziak: mundu naturalez dihardute. Esperimentazioa da nagusi zientzia mota horretan.\nGiza Zientziak: espirituaren zientziak ere esaten zaie. Giza askatasunaren emaitza den kulturaren munduaz aritzen dira. Giza esperientziaz dihardute.\nHasiera baten, objektiboa eta unibertsala da, baino aztertzen duen kasua geroz eta konplexuagoa izan, objektibotasuna eta unibertsaltasuna galduz doa.\nJakintza zientifikoak ez du balio gure mundua ezagutzeko, baino bai gauzak zer diren eta nola funtzionatzen duten jakiteko.\nADB: Newtonek, grabitateak nola funtzionatzen zuen azaldu zuen, ez grabitatea zer den.\nEz da absolutua, eboluzionatu egiten du.\nZientzia, gure munduak nola funtzionatzen duen jakiteko eta bera manipulatzeko modu bakarra da.\nZientzia egiara irits daitekeen jakintza mota bakarra dela pentsatzea, zalantzagarria da.\nEzin dugu dena zientziaren eskuetan utzi, jakintza mota honek erantzun guztiak ez baditu. Ondorioz, beste jakintza mota baten beharra dugu.\nMundua menperatzea eta kontrolatzea bilatzen du\nGaur egun, zientziak eta teknikak elkarri eragiten diote. Teknikak jakintza zientifikoa aplikatzen du, eta aldi berean, teknikak zientziari erronkak proposatzen dizkio.\nArrazoizko ezagutza, hau da, ez da irudimenean oinarritzen, jakintza mitikoaren antzera behaketa arruntean edo tradizioan.\nFilosofian ezagutzak sistema batean ordenatuta daude.\nKritikoa da, arrazoiak onartzen duena bakarrik ontzat eta egiatzat hartzen du.\nJakintza filosofikoa, zirkunstantzialak diren ikuspegi edo baloretik aldentzen saiatzen da, eta arazoari modurik objektiboenean aurre egiten saiatuko da.\nArte plastikoak, zinemak,literaturak eta poesiak, bizitzaren esperientzia adierazten dute.\nEz da ez objektiboa ez unibertsala. Obra artistikoen konposizioan, gozamenean eta ezagutzan, zientziaren eskuartzerik ez da beharrezkoa. Guztiaren gainetik, eremu artistiko ezberdinen bitartez gure buruaz ezagutzen ez genituen aspektu edo alderdiak ezagutu ditzakegu.\nJakintza artistikoa zoriontasunera hurbiltzen gaituen jakintza mota da.\nJakintza artistikoak, izaera kritiko, probokatzaile eta inkonformista du.\nFILOSOFIA ETA LITERATURAren arteko desberdintasunak filosofian gaur egun egiten ari den eztabaida nagusia elikatzen du. Desberdintasunak forman eta edukian oinarritzen dira.\nErlijio-sinesmenak sinesmenezko bizipen emaitzak dira.\nJakintza erlijiosoak bultzatzen dituen baloreek, jokabide sozial determinatu bat hedatzeko balio dute.\nGatazkatsu suertatu ohi da, erlijio ezberdinetako sinestunak elkar-bizi duten ingurune batean, erabaki publiko jakin batzuk hartu behar diren testuinguruetan.\nJakintza erlijiosoa mitikotik honetan bereizi da: jakintza erlijiosoak lotura duela naturaz gaindiko izaki batekiko sinesmenaren eta gure eguneroko bizitzaren artean.\nADB: musulman batek badaki egunen bost aldiz otoi egin behar duela\nJakintza filosofiko ez da sortzen errebelazioaren bidez, gizakiak errealitatean den esperientziaz hausnarketa eginez baizik. Horrek erlijio esperientzia kontuan izateko eskatzen dio, errealitatearen ezagutzaren iturri den heinean.\nFilosofiak arrazoiak eskatzen ditu, argudiatze kritikoak eta ez fedea. Jakintza filosofikoa, bestalde, ez da salbazio-jakintza bat, errealitatea ulertzeko jakintza bat baizik. Bukatzeko, esan beharra dago filosofian ez dagoela ez dogmarik, ezta liturgia-erriturik ere, horiek erlijioaren oinarrizko elementuak dira.\nJakintza arrunta jakintza filosofikoa Filosofia jakintza Jakintza mitikoa Jakintza motak Jakintza Jakintza zientifikoa Jakintza iturriak


Ilustratzaile eta idazleek, bikoteka, album ilustratu bat sortzeko ikastaroan izen-emateko azken egunak | El Correo\nZurekinIlustratzaile eta idazleek, bikoteka, album ilustratu bat sortzeko ikastaroan izen-emateko azken egunak\nIlustratzaile eta idazleek, bikoteka, album ilustratu bat sortzeko ikastaroan izen-emateko azken egunak\nLiburu ilustratu bat nola pentsatu, idatzi, sekuentziatu, marraztu eta argitaratu daitekeen landuko dute lau egun eta erdiko ikastaro trinkoan, Aitziber Alonso ilustratzaileak eta Harkaitz Cano idazleak lagunduta. Izen-emateko epea hilaren 14an bukatuko da\nAMALIA IBARGUTXI Martes, 8 enero 2019, 22:06\nIdazle-ilustratzaileak bikoteka jarri eta modu praktikoan nork bere lanera bideratutako erabakiak hartzen laguntzeko tailerra antolatu dute Galtzagorri Elkarteak eta Iruñeko Udalak. Aitziber Alonso ilustratzaileak eta Harkaitz Cano idazleak koordinatuko dute. Izen-emateko epea hilaren 14an bukatuko da.\nAlbum ilustratu bat, edo liburu ilustratu bat, narrazioa irudiz lagundutako pieza literarioa da. Idazle eta ilustratzaileak batera egiten dute lan, osagarriak izango diren bi alderdiek ondo bat egiteko. Iazko edizioan, adibidez, tailerrean parte hartutako Ana Ibañez Elosua eta Dani Martirenak 'Cosimoren katiuskak' obra sortu zuten, gero argitaratu dutena.\nHain zuzen, liburu ilustratu bat nola pentsatu, idatzi, sekuentziatu, marraztu eta argitaratu daitekeen landuko dute lau egun eta erdiko ikastaro trinkoan. Bertan parte hartuko dute Mikel Soto Txalaparta argitaletxeko editore ohiak eta ZTK argitaletxeko Paxkal Indo editoreak. Liburu grafikoak argitaratu izan dituzte biek, eta parte-hartzaileek euskal album ilustratuen edizioa bertatik bertara ezagutu dezaten gonbidatu dituzte.\nBiko Teka tailerraren xede nagusia, euskarazko liburu grafiko edo album ilustratu berriak sortzeko akuilu izatea da. Baita idazle eta ilustratzaileek elkar ezagutu eta elkarrekin liburu grafiko bat abiatzeko dinamiken jabe egitea ere. Horregatik, tailer honen emaitza gisa, parte hartzen duen bikote bakoitzak album ilustratu baten proiektua jarriko du abian.\nTailerrean zehar ariketa praktikoak azalpen teorikoekin tartekatuko dira. Eta horrez gain, film, irudi eta liburuak ere erakutsiko dira. Ikasleek formazio saioetan azalduko diren gaiei loturiko erantzun berehalakoak proposatu beharko dituzte, testuari nahiz irudiari dagokionez.\nGehienez irudigile eta idazle banak osatutako 8 bikotek parte hartuko dute. Bakarka aurkezten direnei bikotea aurkituko zaie, posible den heinean. Parte-hartzaileek ez dute zertan lan argitaraturik izanik, eta aurkezten diren hautagaien artean egile berriak lehenetsiko dira. Parte-hartzaileek euskaraz jakin behar dute, eta Galtzagorri elkarteko bazkide izatea baloratuko da.\nTailer honetako formazioa jasotzeko beka bana eskainiko zaie epai-mahaiak aukeratzen dituen 16 lagunei (8 bikoteei). Lau egun eta erdiz, guztira, 37 orduko tailer praktikoa eskainiko da, Iruñean, urtarrilaren 28tik hilaren 31ra, egun osoz.\nCafé Quijano taldea etorriko da Gasteizera maiatzaren 4an\nMENDEKU BIKARIOA «Lumaz harro», egon behar dela aldarrikatuko du Zinegoak jaialdiak


Izarraitzekoek 'Lepo indi ye' Espainiako Igeriketa Txapelketan - Izarraitz Igeri Elkartea - Uztarria (Azpeitia)\nIzarraitzekoek 'Lepo indi ye' Espainiako Igeriketa Txapelketan\nIzarraitz Igeri Elkartea | Kirolak\n2013ko uzt. 28a, 10:09\nPasa den astean, uztailaren 23tik uztailaren 26ra bitartean, XXXV. Espainiako Infantilen Udako Txapelketa jokatu da Pontevedrako, Rias Do Sur igerilekuan. Bertan izan dira gure taldeko infantil mailako igerilari hauek: Pablo Etxeberria (1997), Jon Aizpuru (1998), Oihana Goenaga (1999), Maialen Aizpuru (2000), Eva Astigarraga (2000) eta Aiora Beristain (2000).\nOihana Goenagak eta Jon Aizpuruk, emaitza ezin hobeak lortu dituzte. Bien artean sei domina ekarri dituzte Azpeitira. Urrezko domina bat, lau zilarrezko eta brontzezko bat. Horiez gain, izugarrizko markak egin dituzte.\nOihana txapelketako igerilari esanguratsuenetako bat izan da. Bakarkako lau probatan lehiatu da, eta lauetan lortu du podiumera igotzea.\n•\t50 metro librean; urrezko domina eta 14 urtekoen Euskadiko marka berria (27:43).\n•\t100 metro bizkarren; zilarrezko domina, europeotako gutxiengo denbora (1:06:56) eta 14 urtekoen Euskadiko marka berria.\n•\t100 metro librean; zilarrezko domina eta 14 urtekoen Euskadiko marka berria (59:20).\n•\t200 metro librean; zilarrezko domina, europeotako gutxiengo denbora eta 14 urtekoen Euskadiko marka berria (2:07:93).\n•\t200 metro bularren; zilarrezko domina, absolutuetako gutxiengo denbora eta 15 urtekoen Euskadiko marka berria (2:25:79).\n•\t100 metro bularren; brontzezko domina eta 15 urtekoen Euskadiko marka berria (1:08:43).\n•\t100 metro librean; 13. postua.\n•\t100 metro librean; 8. postua.\n•\t200 metro librean; 17. postua.\n•\t50 metro librean; 21. postua.\n•\t400 metro estiloan; 25. postua.\n•\t400 metro librean; 14. postua.\n•\t200 metro librean; 27. postua.\n•\t100 metro bularren: 31. postua.\n•\t200 metro bularren; 38. postua\nHoriez gain, erreleboko probetan hartu dute parte:\n•\tOihana Goenaga, Aiora Beristain, Eva Astigarraga eta Maialen Aizpuru, 4 x 100 librean, 30. postua eta 4 x 100 estiloetan, 37. postua.\n•\tJon Aizpuru eta Pablo Etxeberria; 4 x 100 librean, 19. postua, 4 x 200 librean, 17. postua eta 4 x 100 estiloetan, 15. postua.\nAurreko astean ere, Ainhoa Goenagak bi zilarrezko domina lortu zituen Valentzian ospatu ziren Espainiako Juniorren Udako Txapelketan.\n•\t100 metro bizkar; zilarrezko domina.\n•\t200 metro bizkar; zilarrezko domina.\nDominak eta ohoreak igerilariek jaso badituzte ere, Omar Urbietarekin ezin dugu ahaztu, entrenamenduen plangintza eta eguneroko lana oso ondo burutu bai du. Zorionak Omar Izarraitz Igeri Elkartetik, lan bikaina egin duzue.\nOrain, Ainhoa Goenaga, Oihana Goenaga eta Jon Aizpuru Las Palmas-era joango dira Abuztuaren 8an Espainiako Absolutuen Txapelketara, absolutuen gutxiengoa bai dute.\nAurretik, saninaziyuek ondo pasau!\nZorte on Las Palmasen!


Historia - La Salle Irun\nKristauen Eskoletako Anaiek zuzentzen dute Irungo La Salle zentroa, eta haren helburu soziala da inguruko (Oarso-Bidasoa) gazteei eta helduei heziketa integrala eskaintzea, pedagogia lasaliarrean inspiratuta eta oinarrituta. Zentroak gaur egun duen konfigurazioa 50 urteko historia oparoaren emaitza da. Era berean, Irungo La Salleko Lanbide Eskola, La Salle Enea eta La Salle San Martzial zentroen eboluzioaren eta ondoz ondoko eraldaketen ondorioa da.\n1954an, La Salleko Anaiek eskola bat (La Escuelita) sortu zuten Martindozeneako lursailetan. Han, Irungo umeak hez\nten ziren, eta, aldi berean, Anaia gazteek, trebatzen ari baitziren eta oso hurbil bizi ere bai, hezkuntzako praktikak egiten zituzten beren hezitzaileen begiradapean eta aholku burutsuen baitan. Handik gutxira, 1956an, La Salleko Anaiek ulertu zuten obra hura osatzeko eskola bat behar zela Irungo familia apalenen seme-alabak lanbidean sartzen prestatzeko. Asmo horrekin hasi zen Lanbide Heziketa. 1964rako, Ikastetxeak lanbide zikloa osaturik zeukan: Aurreikasketa, Ofizialtza eta Industri Maisutza.\n1974tik 1976ra, batxilergoa La Salle San Martzialen ematetik Lanbide Eskolan ematera aldatzen da.\n1979-80 ikasturtean, batxilergoa irakasten (BBB) hasi ginen La Salle Enean; 1985-86 ikasturtean, IEE ezartzen da, eta 1992an bateratu genituen La Salle Eneako eta Lanbide Eskolako sailak, eta horrela eman zitzaion hasiera IRUNGO LA SALLEKO egungo egiturari.\n1996-97 ikasturtean, erabaki genuen La Salle San Martzial Haur eta Lehen Hezkuntzako zentroa izango zela eta DBH Irungo La Sallen emango zela. Horrekin batera, Lanbide Heziketako zentroa eskakizun berrietara egokitu zen eta Lanbide Heziketako II eta III Moduluak ezarri.\n1996-97 ikasturtetik aurrera, LOGSE ezarriz doa alderdi guztietan: Batxilergoan eta Erdi-mailako eta Goi-mailako Heziketa Zikloetan.\nNabarmendu beharreko datua iruditzen zaigu Eskolak 1987tik katalogo zabala eskaintzen duela Trebakuntza Ez-Arautuko ikasturteena. Badira ikastaroak inguruko langile eta enpresentzako (Etengabeko Trebakuntza) eta langabetuentzako (Okupazio Trebakuntza).\n2005-06 ikasturtean, La Salle San Martzialek (Leheh Hezkuntza) bat egin du Irungo La Salleko egungo egiturarekin. Horretarako, eraikin berri bat eraiki da 500 ikasle berriri erantzuteko adina gela eta zerbitzu dituelarik\nDenbora honetan guztian, milaka ikasle igaro dira gure geletatik. La Salleren hoberena eraman dute beraiekin: adiskidetasuna, balioen eskema sendoa, anaitasunaren estiloa eta lanerako grina. La Sallek ere gazte horien onena bereganatu du: alaitasuna, ilusioak, espiritu ekintzailea.\nNext post Langabeentzako prestakuntza


Biraka – Garazi Albizua\nsitio web de escritora\nen 2018-12-21 por Garazi\nAgian txikitan horrelakorik imajinatu izan dut; egunen baten nik idatzitako liburu bat eskutan izango nuen, ondoan norbait aurkezle gisa eta parean gu begira, jendea. Agian. Baina txikitan ere amestu izan dut bakarrik bizitzearekin, baita koka-kola, txokolatea eta rufles jamon armairu bete betea izatearekin ere. Horiek nire desira handienak. Plan borobil-borobila.\nGero, hauek pixkanaka bada ere lortu izan ditudanean, konturatu naiz, igual ez nituela detaile guzti guztiak ondo irudikatu haurtzaroan. Izan ere, bakarrik bizi izan naizenean, alokatutako pisua miniatura eta garestiegia izan da, armairu berezirako lekurik ez, eta gainera, nire delicatessen horiek jada gustuko ez, eskerrak ala tamalez.\nBaina, liburuaren afera dela eta ez dela: lortu dut, Ahire munduak, trilogia, zientzia fikzioa, feminista…euskaraz idatzi egin dut! lehenengo atala kaleratu berri da eta bigarrena idazten nabil orain! Ene! Eta orain, zer?\nEta hemen berriro nirekin da, gaztaroan irudikatutakoa eta heldutasunean jasotakoren aldea, edo hutsunea betetzen duen munstroa; urduritasuna, bidai lagun-zintzoa.\nHots: bihotz taupaden abiadura basatia, hitz okerrak esatearen beldurra, ez hitzik esatea! (beldur gehiago) Beste hizkuntza batean botatzea? (paranoia) Horko hura lo geratu al da? (paranoia bider bi) Eta bestea zergatik dago barreka? Ez esan bada, hitz egiten nagoenik? (paranoiaz blai) Noiztik? Zer? Zer demontre ari naiz esaten? (paranoia irabazle)…\nEz, jatorrizko planean ez zegoen antsietate hura aurreikusita.\nAzkenean jasotako egoera; nire ondoan aurkezlea eta gure aurrean entzuten diguten pertsonek, eta nik nire beldur eta urduritasun guztiak bizkarrezurrean itsatsita ditudalarik, erraz eta ozen esan nahi dudana: eskerrik asko!\nHona hemen argazki batzuk, Iruñean Irati FG izan nuen aurkezle, Bilbon Arrate Hidalgo eta Santurtzin, jaioterrian, Ramon Garate. Bakoitzak aurkezpenari euren ahots gozoa eman ostean, liburua bilakatzen ari den kreaturari gehitu diote zirrara, identitatea eta bizia, nola eskertu holakorik? Ezin, eta hala ere, bihotzez, eskerrik asko!\nElkarrizketak eta ni